Θεσσαλονίκη: Αδιανόητες καταγγελίες για τον θάνατο της 3χρονης – INLIFE by INPAOK\nΕγκλημα 4 Μαΐου 2022 0\nΘεσσαλονίκη: Αδιανόητες καταγγελίες για τον θάνατο της 3χρονης\n«11 μέρες χωρίς διάγνωση, την είχαν αναλάβει ειδικευόμενοι»\nΣοκ έχει προκαλέσει ο θάνατος στη ΜΕΘ του Ιπποκράτειου νοσοκομείου Θεσσαλονίκης ο θάνατος 3χρονης.\nΤο κοριτσάκι διακομίστηκε διασωληνωμένο από το νοσοκομείο Παπαγεωργίου, όπου νοσηλευόταν από την Μεγάλη Τρίτη. Εισήχθη στη ΜΕΘ του Ιπποκρατείου το περασμένο Σάββατο και κατέληξε μετά από λίγες ώρες.\nΤο παιδάκι είχε πρήξιμο στον αριστερό αστράγαλο και πονούσε το χέρι του. Το βράδυ ανέβασε πυρετό και στις 19 Απριλίου μεταφέρθηκε στο Παπαγεωργίου. Μέχρι και τις 30 Απριλίου οπότε και κατέληξε στη ΜΕΘ του Ιπποκράτειου δεν είχε βγει διάγνωση.\n«Το 2022 όταν ένα παιδάκι τριών ετών νοσηλεύεται σε ένα μεγάλο νοσοκομείο επί δέκα ημέρες και παραμένει αδιάγνωστο μόνο ανησυχία προκαλεί και τίποτε άλλο. Όλα αυτά θα διευρυνθούν», ανέφερε στο Thestival ο δικηγόρος του οικογένειας του τρίχρονου κοριτσιού, Νίκος Διαλυνάς.\nΟ κ. Διαλυνάς τόνισε: «Επί 11 μέρες δεν είχαν καταλήξει στη διάγνωση για την κατάσταση της υγείας του παιδιού. Την 11η ημέρα το έστειλαν με κορεσμό οξυγόνου στο Ιπποκράτειο και μέσα σε δύο ώρες πέθανε. Πήγε στο νοσοκομείο με ένα απλό πρήξιμο στον αστράγαλο και χαμηλό πυρετό και το ψάχνανε 11 μέρες». Επισήμανε ότι δεν έχει παραδοθεί ακόμα το ενημερωτικό σημείωμα από το πρώτο νοσοκομείο, για την πορεία της νοσηλείας του παιδιού στην ιατροδικαστή.\n«Ακόμα και όσον αφορά στη νοσηλεία του παιδιού, έγιναν σοβαρές παραλείψεις. Το παιδί το είχαν αναλάβει οι ειδικευόμενοι, ενώ αναφέρθηκε ότι καθυστέρησαν να του κάνουν εξετάσεις», είπε χαρακτηριστικά ενώ σχετικά με την έρευνα για τα ακριβή αίτια του θανάτου, αναφέρει ότι θα διερευνηθούν στο μέγιστο, υπογραμμίζοντας ότι θα αναγκαστεί να ζητήσει μέσω εισαγγελίας τον ιατρικό φάκελο από το νοσοκομείο.\nΘεσσαλονίκη: Από ανακοπή ο θάνατος του 3χρονου παιδιού\nΣύμφωνα με τον πρόεδρο του σωματείου εργαζομένων Ιπποκρατείου, ως αιτία θανάτου αναφέρεται ανακοπή, ενώ σύμφωνα με πληροφορίες το παιδάκι είχε πολυοργανική ανεπάρκεια.\n«Το κοριτσάκι προσήλθε διασωληνωμένο το Σάββατο ουσιαστικά σε εμάς παρέμεινε δύο ώρες. Η αιτία θανάτου αναφέρεται ανακοπή. Έγιναν όλες οι απαραίτητες ενέργειες και όλες οι απαραίτητες προσπάθειες ώστε να αναταχθεί κάτι το οποίο δεν κατέστη δυνατό και τελικά κατέληξε», ανέφερε σε δηλώσεις του ο πρόεδρος σωματείου εργαζομένων Iπποκρατείου, Γιώργος Δόντσιος και πρόσθεσε:\n«Παρέμεινε δύο ώρες στην Μονάδα Εντατικής του νοσοκομείου και μετά την ανακοπή έγιναν όλες οι προσπάθειες αλλά δυστυχώς χωρίς αποτέλεσμα. Το παιδάκι αυτή την στιγμή βρίσκεται στην ιατροδικαστική υπηρεσία ώστε να μπορέσουν να εξαχθούν τα συμπεράσματα που πρέπει».\nΤι λέει η τεχνική σύμβουλος της οικογένειας του παιδιού\nΗ τεχνική σύμβουλος της οικογένειας της 3χρονης, Κατερίνα Αποστολίδου, μίλησε σήμερα στο «Κοινωνία Ώρα ΜEGA» για την υπόθεση.\n«Ακόμα είναι πάρα πολύ νωρίς, στο νοσοκομείο γινόταν μία διερεύνηση η οποία δεν ολοκληρώθηκε. Και δυστυχώς ακόμα η νεκροτομή δεν μας διαφώτισε. Περιμένουμε κι εμείς τα εργαστηριακά αποτελέσματα», είπε αρχικά η κ. Αποστολίδου και συνέχισε τονίζοντας ότι τα ευρήματα της νεκροτομής ήταν το πνευμονικό οίδημα και το οίδημα στον εγκέφαλο. «Τα οιδήματα όμως είναι αποτέλεσμα κάποιας αιτίας. Δεν βρήκαμε κάποια αιτία νεκροτομικά», σημείωσε η κ. Αποστολίδου ενώ επισήμανε επίσης ότι ακόμα δεν έχει παραλάβει τον ιατρικό φάκελο του κοριτσιού ώστε να δει τι έγινε μέσα στο νοσοκομείο, ποιες εξετάσεις έγιναν και ποια ήταν η πορεία του παιδιού.\nΌπως εξήγησε η ίδια, στο νοσοκομείο Παπαγεωργίου είχε ένα πρήξιμο στους αστραγάλους και πονούσε το χέρι του, αλλά είχε και χαμηλό πυρετό. Το εξέτασε και ορθοπεδικός αλλά δεν βρήκε κάτι και το παιδί εισήχθη στην Παιδιατρική, ενώ στην πορεία της νοσηλείας εμφάνισε και ένα εξάνθημα. «Δεν πήρε ποτέ εξιτήριο το παιδί, προς τις τελευταίες μέρες άρχισε να επιδεινώνεται ραγδαία και για αυτό μετά έγινε η διακομιδή στο Ιπποκράτειο», συνέχισε.\nΗ κ. Αποστολίδου τόνισε παράλληλα ότι ούτε το Ιπποκράτειο παρέλαβε κάποια διάγνωση από το Παπαγεωργίου.\n«Έχουν ληφθεί δείγματα για ιστολογικές, βιοχημικές και τοξικολογικές εξετάσεις, τα οποία θα καθυστερήσουν αλλά ελπίζουμε να έχουμε μία απάντηση», ανέφερε σε άλλο σημείο η τεχνική σύμβουλος της οικογένειας. Απαντώντας σε σχετική ερώτηση σημείωσε επίσης ότι «τα συμπτώματα που μου περιέγραψαν οι γονείς παραπέμπουν στη νόσο Καβασάκι, για την οποία υπάρχει θεραπεία. Ωστόσο, οι γιατροί δεν είχαν καταλήξει σε διάγνωση».\nΣημειώνεται ότι χθες, ο υπουργός Υγείας Θάνος Πλεύρης διέταξε έρευνα για τον θάνατο της τρίχρονης καθώς και για τις συνθήκες νοσηλείας της στο «Παπαγεωργίου», στη Θεσσαλονίκη.\nΡεύμα: Στα 55 έως 60 ευρώ η επιδότηση ανά λογαριασμό\nΝέο περιστατικό κακοποίησης ζώου (video)\nΓια την πολύκροτη υπόθεση της μεταφοράς 2,1 τόνων ηρωίνης\nΕγκλημα 16 Ιανουαρίου 2022 0\nΘεσσαλονίκη: Τι κατέθεσε η 24χρονη που καταγγέλλει βιασμό\nΌσα είπε η εν λόγω κοπέλα


Με εξαιρετική επιτυχία πραγματοποιήθηκε ημερίδα Μαθηματικών στο Μουσικό Σχολείο Λάρισας - TheNewspaper.gr\n-177 min. ago-Συμμετοχή της Νίκης Βόλου στην 1η ημερίδα επιδόσεων στο κλειστό κολυμβητήριο Λάρισας\n-171 min. ago-Λιακούλη: «Ο Λαρισαίος Λάμπρος Πλίτσης, είναι ο Ήρωας της διπλανής μας πόρτας!»\n-165 min. ago-Ο Ολυμπιακός έσπασε το σερί του ΠΑΟΚ (2-0)\n-150 min. ago-ΤΩΡΑ: Πέθανε 45χρονη ανεμβολίαστη από τον Ριζόμυλο\n-150 min. ago-Το μεσημέρι της Δευτέρας κηδεύεται ο Σωτήρης Αντωνίου\n-146 min. ago-ΑΕΚ – Μαγνητική ο Άμραμπατ\n-142 min. ago-Προβάδισμα Σουφλιά στο πρώτο αποτέλεσμα από το δήμο Τεμπών\n-134 min. ago-Επίθεση με βιτριόλι – Πού θα εστιαστεί η νέα έρευνα\n-128 min. ago-Δήμητρα Καστρίτση – «Με έσερναν στο γυμναστήριο με κλωτσιές και μάτωναν τα αυτιά μου»\n-128 min. ago-Διχάζει Γερμανία – Τουρκία η υπόθεση Καβαλά\nΜε μεγάλη επιτυχία διεξήχθη την Τετάρτη 27 Φεβρουαρίου, ημερίδα για τους Μαθηματικούς της Δ/θμιας Εκπ/σης Λάρισας, στο αμφιθέατρο του Μουσικού Σχολείου Λάρισας.\nΗ Ιωάννα δεν ξέχασε ποτέ την Δανάη από τη Λάρισα – Τα συγκινητικά λόγια της για την 16χρονη που της έδωσε δύναμη (βίντεο)\nΛάρισα: Χειροπέδες σε 44χρονο για καταδίκη για κλοπή\n«Έφυγε» από την ζωή ο Λαρισαίος ορειβάτης με πλούσια εθελοντική δράση, Στέφανος Γραμμενόπουλος – Νοσηλευόταν με κορωνοϊό\nΔιαμαρτυρία του ΣΕΒΕΠΕΑ Θεσσαλίας για τη συνέχιση λειτουργίας των ΚΕΣΥ κατά την περίοδο των έκτακτων μέτρων


Κύπελλο Ελλάδος: ΠΑΟΚ - ΑΕΚ μέρος Β΄ στην Τούμπα ~ betonia-stoiximatos\n18:58 Γιώργος Σιδηρόπουλος No comments\nΤο Α΄ μέρος ευτυχώς ή δυστυχώς (αναλόγως του συμψηφισμού) έχει και Β΄ μέρος.\nΣε πολλές περιπτώσεις έχει και Γ΄ μέρος (στην έδρα του Β΄ μέρους) ή ακόμη και πέναλτι μέχρι να μάθουμε το νικητή των μερών...\nΤο Α΄ μέρος του ζευγαριού ΠΑΟΚ – ΑΕΚ για το Κύπελλο Ελλάδος ή αλλιώς για “Το τρόπαιο”, μας έδωσε μια λευκή ισοπαλία ως αποτέλεσμα.\nΑυτό είναι το σημαντικό γεγονός, όλα τ’ άλλα έγιναν για να έρθει αυτή η ισοπαλία (0-0).\nΗ ΑΕΚ μετά από αυτό το 0-0 έδειξε σοβαρότητα για δυο συνεχόμενα παιχνίδια, κάτι που δεν έχει καταφέρει πολλές φορές φέτος. Η “Ένωση” τρεις μέρες μετά και πάλι με αντίπαλο τον ΠΑΟΚ έκανε πολύ καλύτερη εμφάνιση και σε συνδυασμό με την πολύ χειρότερη των Θεσσαλονικέων, πήρε μια μεγάλη νίκη με 4-0. Την Κυριακή αφού κατάφερε σε τρίτο συνεχόμενο ματς να μη δεχθεί τέρμα (είναι η πρώτη φορά που το πετυχαίνει φέτος)... νίκησε με 1-0 τη Καβάλα και πλέον η ψυχολογία της ομάδας βρίσκετε σε πολύ υψηλό επίπεδο.\nΟ ΠΑΟΚ όπως προείπα στο παιχνίδι για το πρωτάθλημα με την ΑΕΚ ήταν σχεδόν απών. Έφαγε τέσσερα και η εμφάνιση θα μπορούσε να δικαιολογήσει και άλλα. Αυτό απ’ ότι φαίνετε ταρακούνησε τον “Δικέφαλο του Βορρά” και έκανε δυο νίκες Τετάρτη και Κυριακή, απέναντι σε Εργοτέλη και Ολυμπιακό στην Τούμπα. Στην έδρα του ο ΠΑΟΚ μπορεί να λυγίσει οποιοδήποτε αντίπαλο και ιδικά αυτόν που θα προσπαθήσει να τον πιέσει. Όχι μόνο αυτός ο Ολυμπιακός, αλλά κατά τη γνώμη μου πολύ πιο σοβαρές ευρωπαϊκές ομάδες, βρέθηκαν προ εκπλήξεως όταν έπαιξαν ανοιχτά τον ΠΑΟΚ στην Τούμπα.\nΤο Β΄ μέρος του ημιτελικού φέρνει τους δυο “Δικέφαλους Αετούς” αντιμέτωπους στην Τούμπα αύριο Τετάρτη στις 21:00. Βόρειοι και νότιοι ένα πράμα.\nΟι δυο ομάδες με την ψυχολογία στα ύψη θα συγκρουστούν για την πρόκριση στον τελικό του κυπέλλου. Δυο ομάδες του ίδιου επιπέδου με μεγάλη θέληση για την πρόκριση και με σκορ πρώτου αγώνα το 0-0, λογικά θα μας δώσουν ένα συναρπαστικό θέαμα.\nΓια τους γηπεδούχους ο στόχος δεν μπορεί να είναι άλλος από τη νίκη, καθώς μόνο η λευκή ισοπαλία δεν τους αποκλείει. Οι φιλοξενούμενοι στην περίπτωση που ανοίξει το σκορ παίζουν για δυο αποτελέσματα, καθώς περνάνε και με ισοπαλία.\nΠριν από το πρώτο παιχνίδι είχα γράψει ότι θεωρώ τον ΠΑΟΚ φαβορί για την πρόκριση. Το ίδιο πιστεύω και σήμερα, καθώς νομίζω πως οι γηπεδούχοι μπορούν να διατηρήσουν ανέπαφη την εστία τους και με υπομονή να προσπαθήσουν να εκμεταλλευθούν τις όποιες ευκαιρίες παρουσιαστούν. Οι φιλοξενούμενοι νομίζω ότι δύσκολα θα κρατήσουν για τέταρτο συνεχόμενο παιχνίδι ανέπαφη την εστία τους.\nΤώρα θα μου πείτε ρίξανε σ’ αυτή την άμυνα τεσσάρα… δεν θα βάλουν κανένα αύριο ? Άλλο παιχνίδι εκείνο και αλλού…\nΣτην περίπτωση που μπει νωρίς γκολ λογικά θα δούμε ωραία μπαλίτσα. Όσο δεν θα μπαίνει όλοι θα προσέχουν…\nΓια όποιον έχει όρεξη υπάρχει και το πριν το Α΄ μέρος…


Υπόγεια Δράση: Πρωτοφανείς καύσωνες «θα γίνουν ο κανόνας τις επόμενες δεκαετίες»\nΠρωτοφανείς καύσωνες «θα γίνουν ο κανόνας τις επόμενες δεκαετίες»\nΖεσταίνεστε ήδη; Ετοιμαστείτε για κάτι πολύ χειρότερο: αν η ανθρωπότητα αποτύχει να μειώσει τις εκπομπές αερίων του θερμοκηπίου, τα καλοκαίρια της δεκαετίας του 2060 θα είναι θερμότερα κι από τους χειρότερους καύσωνες που έχουν καταγραφεί ως σήμερα, προειδοποιεί το αμερικανικό Εθνικό Κέντρο Ατμοσφαιρικής Έρευνας.\nΑν η παγκόσμια θέρμανση δεν ανακοπεί, οποιοδήποτε καλοκαίρι την περίοδο 2061-2080 θα έχει 80% πιθανότητα να είναι θερμότερο από το θερμότερο καλοκαίρι που έχει καταγραφεί ποτέ, καταλήγει η μελέτη.\nΑν όμως μειωθούν οι εκπομπές αερίων του θερμοκηπίου, η πιθανότητα αυτή μπορεί να πέσει στο 41% ως παγκόσμιος μέσος όρος.\nΗ εκτίμηση αφορά όλες τις χερσαίες περιοχές του πλανήτη με εξαίρεση την Ανταρκτική, η οποία δεν συμπεριελήφθη στους υπολογισμούς.\nΗ μελέτη, διαθέσιμη οnline, θα δημοσιευτεί σε ειδικό τεύχος της επιθεώρησης Climatic Change, αφιερωμένο στην ποσοτικοποίηση του οφέλους από τις προσπάθειες μείωσης των εκπομπών άνθρακα. Η έρευνα χρηματοδοτήθηκε από τα Εθνικά Ιδρύματα Επιστήμης των ΗΠΑ και της Ελβετίας.\nΟι ερευνητές χρησιμοποίησαν υπερυπολογιστή για να προσομοιώσουν τα μελλοντικά καλοκαίρια σε δύο βασικά σενάρια, ένα στο οποίο οι εκπομπές μειώνονται και ένα δεύτερο στο οποίο οι εκπομπές ακολουθούν τις τρέχουσες τάσεις.\nΤα αποτελέσματα συγκρίθηκαν με τις καλοκαιρινές θερμοκρασίες για το διάστημα 1920-2014. Επιπλέον, οι ερευνητές προσομοίωσαν τις καλοκαιρινές θερμοκρασίες για το ίδιο διάστημα προκειμένου να έχουν καλύτερη εικόνα για τις μέγιστες φυσικές διακυμάνσεις.\n«Το αποτέλεσμα είναι μια πιο πλήρης και αξιόπιστη εικόνα για το τι πρέπει να θεωρηθεί φυσική ποικιλότητα και τι μπορεί να αποδοθεί στην κλιματική αλλαγή» εξηγεί ο Φλάβιο Λένερ, πρώτος συγγραφέας της δημοσίευσης.\nΤο θετικό είναι ότι η μείωση των εκπομπών μπορεί να μειώσει δραστικά την πιθανότητα συνεχόμενων καλοκαιριών με ακραίους καύσωνες, τουλάχιστον για μεγάλο μέρος του πλανήτη.\nΓια άλλες περιοχές, όμως, η εκτίμηση είναι μάλλον δυσοίωνη: σε ορισμένες περιοχές, όπως το μεγαλύτερο μέρος των τροπικών και η Ανατολική Ακτή των ΗΠΑ, η πιθανότητα να γίνουν ο κανόνας τα ακραία καλοκαίρια θα υπερβαίνει το 90% ακόμα κι αν οι εκπομπές μειωθούν.\nΓια εκατομμύρια ανθρώπους, η ευκαιρία για δροσιά φαίνεται πως έχει ήδη χαθεί.


Ο κτήτορας της Ιεράς Μονής Ταξιαρχών που συνέπασχε κάθε αναγκεμένο | Dogma\nΑΡΧΙΚΗ / ΕΛΛΑΔΑ / Ο κτήτορας της Ιεράς Μονής Ταξιαρχών που συνέπασχε κάθε αναγκεμένο\nΟ κτήτορας της Ιεράς Μονής Ταξιαρχών που συνέπασχε κάθε αναγκεμένο\nΟ μακαριστός π. Αντώνιος Ζούπης υπηρέτησε την εκκλησία του Βόλου για 50 χρόνια. Υπήρξε καταφύγιο και ακούραστος πνευματικός οδηγός 100άδων ψυχών. Ενέπνευσε το μοναχισμό και αναστήλωσε το ιστορικό μοναστήρι του Πηλίου\nΑναδημοσίευση από την εφημερίδα “Ορθόδοξη Αλήθεια”\n«Ο μακαριστός Πρωτοπρεσβύτερος Αντώνιος Ζούπης σφράγισε ανεξίτηλα τη ζωή της τοπικής Εκκλησίας (του Βόλου) κατά την τελευταία πεντηκονταετία».\nΤα λόγια αυτά του Μητροπολίτη Δημητριάδος και Αλμυρού κ. Ιγνατίου περιγράφουν με λιτότητα και ακρίβεια το τεράστιο πνευματικό έργο ενός επίλεκτου μέλους του Κλήρου της Μητροπόλεως Δημητριάδος, πολύτιμου συνεργάτη των τελευταίων τεσσάρων Ιεραρχών της, απλανούς και ακούραστου πνευματικού οδηγού εκατοντάδων ψυχών και νέου κτήτορα μιας πνευματικής όασης, της Ιεράς Μονής Παμμεγίστων Ταξιαρχών στο Πήλιο.\nΟ μακαριστός π. Αντώνιος Ζούπης γεννήθηκε στο χωριό Άγιοι Θεόδωροι του Αλμυρού το 1934. Ήταν το δεύτερο από τα τέσσερα παιδιά του Γεωργίου και της Θεοδώρας Ζούπη. Οι γονείς του ήταν φτωχοί αλλά ευλαβείς άνθρωποι, που ανέθρεψαν τα παιδιά τους «ἐν παιδείᾳ καὶ νουθεσίᾳ Κυρίου». Η εποχή ήταν δύσκολη: Έξι χρόνια μετά τη γέννησή του ξέσπασε ο πόλεμος, που τον ακολούθησαν διαδοχικά η Κατοχή και ο Εμφύλιος.\nΑπό μικρός ο π. Αντώνιος είχε την κλίση προς την Ιεροσύνη. Φοίτησε ως οικότροφος στην Ιερατική Σχολή Λαμίας, υπό συνθήκες ιδιαίτερα δυσμενείς , όπου διακρίθηκε για την επιμέλεια και το ήθος του και αποφοίτησε αριστεύσας το 1955.\nΑμέσως μετά υπηρέτησε την στρατιωτική του θητεία ως υπαξιωματικός Όλμων81 χιλ. Απολύθηκε το 1958 και το επόμενο έτος χειροτονήθηκε από τον τότε Μητροπολίτη Δημητριάδος Δαμασκηνό εις Διάκονον στις 14 Ιουνίου του 1959 στο Μοναστήρι της Παναγίας της Ξενιάς και δεκαέξι μέρες αργότερα, με την εορτή της Συνάξεως των Αγίων Αποστόλων, χειροτονήθηκε εις Πρεσβύτερον στον Ναό τους, στο Κατηχώρι.\nΗ διακονία του ως εφημερίου άρχισε στον Άγιο Βλάσιο Πηλίου. Επί δεκαετία διακόνησε θυσιαστικά τον ναό και το ποίμνιο που του εμπιστεύθηκε ο Θεός, κερδίζοντας την αγάπη και τον σεβασμό των ενοριτών του.\nΟ Μητροπολίτης Ηλίας, που διαδέχθηκε τον Δαμασκηνό, διακρίνοντας τις αρετές του π. Αντωνίου, τον κάλεσε ως στενό συνεργάτη του στη διοίκηση της Μητροπόλεως, ενώ τον τοποθετεί ως εφημέριο στον Μητροπολιτικό Ναό του Αγίου Νικολάου στον Βόλο. Όπως είχε πει ο νυν Μητροπολίτης κ. Ιγνάτιος, εκεί επρόκειτο κυρίως να αναδειχθεί το ποιμαντικό χάρισμα του Γέροντα, στη Λειτουργική ζωή, το θείο κήρυγμα και την εξομολόγηση χιλιάδων ανθρώπων. Ξεχωριστό όμως υπήρξε το έργο του στην κατήχηση και την αγωγή των νέων, ιδιαίτερα μέσα από την διακονία του στις κατασκηνώσεις της Ιεράς Μητροπόλεως. Μια διακονία της οποίας ο εκλεκτότερος καρπός υπήρξε η δημιουργία της γυναικείας Μοναστικής αδελφότητας των Παμμεγίστων Ταξιαρχών.\nΗ Ιερά Μονή Παμμεγίστων Ταξιαρχών θεμελιώθηκε στη νότια πλαγιά του Πηλίου ως ανδρώα κατά τον 12ο αιώνα σε μια εποχή που ο Μοναχισμός στο Πήλιο γνώριζε μεγάλη ακμή. Το 1310 καταστράφηκε, μάλλον από Καταλανούς πειρατές, για να ξανακτιστεί στη σημερινή της θέση, σε υψόμετρο μεγαλύτερο από της παλαιάς, σε σημείο που μπορούσε να προστατεύεται καλύτερα από τους όποιους επίδοξους επιδρομείς, αλλά και από τις δυσχερείς καιρικές συνθήκες. Κατά την παράδοση, οι νέοι της ιδρυτές ήταν Αγιορείτες Μοναχοί, που πιθανότατα λόγω της Ησυχαστικής έριδας του 14ου αιώνα αναγκάστηκαν να εγκαταλείψουν από τον Άθωνα και να καταφύγουν στο Πήλιο.\nΓια την περίοδο που ακολουθεί ως τον 18ο αιώνα δεν διασώζονται γραπτές πηγές. Εκείνο που είναι γνωστό, είναι ότι συμμετείχε στον εθνικοαπελευθερωτικό αγώνα του 1821 με αποτέλεσμα να καταστραφεί από τους Τούρκους. Στο Καθολικό της σώζονται σπάνιες τοιχογραφίες λαϊκής τέχνης και το υπέροχο ξυλόγλυπτο τέμπλο κοσμείται από εξαιρετικές φορητές εικόνες, με παλαιότερη εξ αυτών του Αρχιστρατήγου Μιχαήλ, μια θαυματουργή εικόνα μάλλον του 12ου αιώνα, που αργότερα συλήθηκε από αρχαιοκαπήλους (Αντικαταστάθηκε από άλλη, φιλοτεχνημένη το 1976). Στα τέλη του 19ου αιώνα ο Ηγούμενος Γαβριήλ Ιωάσαφ την αναδεικνύει σε πανθεσσαλικό προσκύνημα με σημαντικότατη προσφορά στην πνευματική, πολιτισμική και κοινωνική ζωή της Θεσσαλίας.\nΜετά την κοίμησή του το 1911 η Μονή περιέρχεται σε παρακμή και φτάνει σε κατάσταση ερημώσεως. Ωστόσο οι Παμμέγιστοι Ταξιάρχες είχαν ως φαίνεται άλλα σχέδια για το Μοναστήρι τους κι έτσι το 1976, με ευλογία του τότε Μητροπολίτου Δημητριάδος και μετέπειτα Αρχιεπισκόπου Αθηνών κυρού Χριστοδούλου, ανασυσταίνεται ως Γυνακεία, με πρώτη Ηγουμένη την Γερόντισσα Θεοδούλη, Ηγουμένη αργότερα της Ι.Μ. Τιμίου Προδρόμου Βροχιάς.\n“Ηταν το αλεξικέραυνο στους πειρασμούς”\nΌπως είχε αναφέρει στον επικήδειο λόγο του ο Σεβασμιώτατος κ. Ιγνάτιος, ανάμεσα στις ποικίλες ποιμαντικές διακονίες του μακαριστού π. Αντωνίου, ξεχωρίζει η επανασύσταση και επαναλειτουργία της Μονής των Ταξιαρχών, με την αφιέρωση πνευματικών θυγατέρων του Γέροντα. Το όλο έργο υπήρξε ένα πραγματικό θαύμα. Όμως η μεγάλη του προσφορά ήταν ότι ενέπνευσε πολλές νέες κοπέλες να ασπασθούν τον Μοναχισμό.\nΌπως λέει η Γερόντισσα Νικοδήμη, «όταν μας ανέλαβε στα πατρικά του χέρια, ήμασταν μικρά παιδιά ακόμα, μαθήτριες, ακόμα και νήπια κάποιες από μας. Έγινε η παρηγοριά, η χαρά, το λιμάνι, το στήριγμά μας. Και για τη Μονή που δημιούργησε κατόπιν, το αλεξικέραυνο στους πειρασμούς, ο πόλος έλξης της Χάριτος του Θεού».\n“Η ζωή του μέχρι το τέλος υπήρξε μια θυσία για τον καθένα που χτυπούσε την πόρτα του. Κέρδιζε τους πάντες”\nΚαι συνεχίζει η Γερόντισσα την κατάθεση ψυχής για τον μακαριστό Γέροντα της αδελφότητας: «Η ζωή του από την αρχή ως το τέλος υπήρξε μια θυσία, όχι μόνο για μας, όχι μόνο για το πλήθος των πνευματικών του παιδιών, αλλά για τον καθένα που χτυπούσε την πόρτα του. Η πονετική του ψυχή συνέπασχε με κάθε αναγκεμένο. Η φιλοξενία του ήταν παροιμιώδης, το σπίτι του και το Μοναστήρι μας ήταν καταφύγιο για πλήθος ανθρώπων, που αποζητούσαν τον λόγο, το χαμόγελο, τη συμπαράσταση, τη συμβουλή του, που γεύονταν επανειλημμένα τον πλούτο της ελεήμονος καρδίας του. Έγγαμοι, άγαμοι, μικρά παιδιά, άποροι, πρόσφυγες, απεγνωσμένοι, έβρισκαν κοντά του αποκούμπι, προσοχή, φροντίδα, ελπίδα, αγάπη, στέγη, τροφή, ενίσχυση. Γινόταν τα πάντα τοις πάσι και κέρδιζε τους πάντες».\nΟ υπογράφων και η σύζυγός μου είχαμε την ευλογία να τον γνωρίσουμε προσωπικά και να αναπτύξουμε έναν στενό πνευματικό με την Αδελφότητα. Και μαρτυρούμε μετά παρρησίας ότι, στα λόγια αυτά της Γερόντισσας για τον π. Αντώνιο, δεν υπάρχει η παραμικρή υπερβολή. Εκείνο που, προφανώς από ταπείνωση, δεν είπε, είναι ότι όλα του αυτά τα χαρίσματα τα κληροδότησε στις πνευματικές του θυγατέρες. Και ο προσκυνητής, από την πρώτη στιγμή που θα επισκεφθεί το ευλογημένο αυτό Μοναστήρι, εισπράττει το εκχύλισμα της χαράς, της αγάπης και της προσφοράς προς τον κάθε πλησίον από τη Γερόντισσα και τις αδελφές της Μονής.\nΟ Γέροντας Εφραίμ, ο Ηγούμενος της Ι.Μ. Βατοπαιδίου, ο οποίος, κατ’ επιθυμίαν του π. Αντωνίου, τον διαδέχθηκε στην πνευματική καθοδήγηση της Μονής, θα πει γι’ αυτόν ότι αποτελεί σπάνια περίπτωση εγγάμου ιερέως που ανέλαβε την ποδηγεσία γυναικείας Μονής. Και επισημαίνει ότι η πνευματική του ακρίβεια και η προσήλωσή του στην Πατερική Παράδοση τον βοήθησαν να επιτύχει στο υψηλό και ανιδιοτελές αυτό έργο.\n«Πάντοτε συμβουλευόταν», λέει ο Γέροντας Εφραίμ, «Αγιορείτες Πατέρες, τους οποίους ιδιαίτερα εκτιμούσε. Είχε ως πρώτο Αγιορείτη Πνευματικό τον αείμνηστο Γέροντα Γαβριήλ Διονυσιάτη, και μετά από αυτόν τον μακαριστό Γέροντα Γεώργιο, Καθηγούμενο της Ιεράς Μονής Γρηγορίου. Μετά δεν την κοίμηση του τελευταίου, την εμήν ελαχιστότητα. Μας καλούσε σε συνάξεις της Μονής και χαιρόταν να ακούγεται ο Αγιορειτικός εμπειρικός λόγος στο κοινόβιό του».\nΟ π. Αντώνιος Ζούπης, ο μεγάλος αυτός Πνευματικός και Γέροντας, ο ακούραστος ποιμένας του λογικού ποιμνίου, επρόκειτο να φύγει από αυτή τη ζωή αιφνιδιαστικά, αλλά, όπως λέει ο Γέροντας Εφραίμ, οσιακά: «Προετοιμαζόταν για κάποια ομιλία του, όμως ξαφνικά κάτι τον παρακίνησε να σταματήσει και να πάει γρήγορα στη Μονή. Όταν έφτασε έκανε ένα γύρο πέριξ του Ναού (κάτι που δεν το συνήθιζε) και μετέβη στο κελί του. Εκεί, μετά από μία ώρα περίπου, παρέδωσε σε λίγα λεπτά την ψυχή του στα χέρια του Θεού. Μετέστη», όπως λέει ο π. Εφραίμ, «στη Χώρα των Ζώντων, στη μακαριότητα του Θεού».\nΉταν 12 Ιουνίου του 2017. Πλήθος συλλυπητηρίων παρηγορητικών επιστολών κατέφθασε στο Μοναστήρι, από τον Οικουμενικό Πατριάρχη, Επισκόπους, Ηγουμένους και Ηγουμένες ακόμη και εκτός Ελλάδος, κληρικούς, αλλά και λαϊκούς που τον είχαν γνωρίσει και γευθεί την πνευματική του γλυκύτητα.\nΗ σημαντική παρακαταθήκη που άφησε στην αδελφότητα της μονής\nΟ μακαριστός Γέροντας άφησε μια σημαντική παρακαταθήκη στην Αδελφότητα της Μονής και σε όλα τα πνευματικά του τέκνα, θα πει ο π. Εφραίμ: «Το βίωμά του. Η Αδελφότητα συνεχίζει την πορεία της μέσα στο πνεύμα της υπακοής, της ενότητας και της αγάπης που τους ενέπνεε ο Γέροντάς τους, ο π. Αντώνιος».\nΚαι όπως έγραψε στην επιστολή του προς την Γερόντισσα και τις αδελφές ο Μητροπολίτης Λεμεσού κ. Αθανάσιος, «Δεν λυπηθήκαμε που πέθανε, γιατί είμαστε βέβαιοι ότι ὁ πιστεύων εἰς τὸν Κύριόν μας Ἰησοῦν Χριστόν, θάνατον οὐ μὴ θεωρήσῃ εἰς τὸν αἰῶνα. Αυθόρμητα αναδύεται μέσα μας η ανάγκη να επικαλεστούμε τις ευχές και τις πρεσβείες του για μας του περιλειπομένους».\nTags: ΜΑΚΑΡΙΣΤΟΣ Π. ΑΝΤΩΝΙΟΣ ΖΟΥΠΗΣ, ΜΟΝΗ ΤΑΞΙΑΡΧΩΝ, ΠΗΛΙΟ


Σε θετικό κλίμα η συνάντηση του υπουργού Ανάπτυξης και Επενδύσεων με το προεδρείο της Σ.Ε.Τ.Κ.Ε. - Δημοκρατική της Ρόδου\nΣε θετικό κλίμα η συνάντηση του υπουργού Ανάπτυξης και Επενδύσεων με το προεδρείο της Σ.Ε.Τ.Κ.Ε.\nΣ.Ε.Τ.Κ.Ε.: Στήριξη Γεωργιάδη για ΕΣΠΑ για μικρά τουριστικά καταλύματα Εποικοδομητική και άκρως ουσιαστική ήταν η συνάντηση του προέδρου της Συνομοσπονδίας Επιχειρηματιών…\nΣυνάντηση του υπ. Τουρισμού κ. Χάρη Θεοχάρη με τον πρόεδρο και το Γενικό Γραμματέα της ΣΕΤΚΕ Συνάντηση με τον Πρόεδρο της Συνομοσπονδίας Επιχειρηματιών Τουριστικών Καταλυμάτων Ελλάδος κ. Παναγιώτη…\nΟι βραχυχρόνιες μισθώσεις στο επίκεντρο της συνάντησης Θεοχάρη - ΣΕΤΚΕ Σε εγκάρδιο κλίμα πραγματοποιήθηκε στο υπουργείο Τουρισμού, συνάντηση της διοίκησης της Συνομοσπονδίας…\nΔιαδοχικές συναντήσεις του προεδρείου της Σ.Ε.Τ.Κ.Ε. με Σταϊκούρα και Θεοχάρη Διάθεση για διάλογο επέδειξαν οι υπουργοί Οικονομικών και Τουρισμού, κ.κ. Χρήστος Σταϊκούρας…


ACQUA DI PARMA1 BAXTER OF CALIFORNIA1 BLIND BARBER1 DOERS OF LONDON1 HANZ DE FUKO1 MOLTON BROWN4 PAUL MITCHELL13 RECIPE FOR MEN1 REUZEL2 SEBASTIAN PROFESSIONAL3 UPPERCUT DELUXE1\nCONDITIONER27 ΓΙΑ ΚΑΘΗΜΕΡΙΝΗ ΧΡΗΣΗ2\nΜε την εξέλιξη των προϊόντων μαλλιών και τις αυξανόμενες ανάγκες τους για ενυδάτωση και προστασία, τα Κοντισιονερ μαλλιών έχουν γίνει αναπόσπαστο κομμάτι της καθημερινότητας ρουτίνας ομορφιάς. Ανακαλύψτε εδώ την premium γκάμα της THETWOBARBERS, προσεκτικά επιλεγμένη, για προϊόντα που με μία κίνηση χαρίζουν απαλότητα, ελαστικότητα και αναζωογόνηση στα μαλλιά σας, αφήνοντας τα με βελτιωμένη όψη και υπέροχη μυρωδιά. Χρησιμοποιήστε το μετά το σαμπουάν και απολαύστε το αποτέλεσμα.\nBrand: PAUL MITCHELL ΚΩΔΙΚΟΣ: 0337\nΜαλακτική Κρέμα Για Μαλλιά - Paul Mitchell - The Conditioner 300ml\nThe Conditioner™Leave-in conditioner για ενυδάτωση. Δίνει σχήμα στα ταλαιπωρημένα σκέλη της τρίχας. Λειαίνει την τρίχα, μειώνει τον στατικό ηλεκτρισμό και αποτρέπει την ξηρότητα. Εξαιρετικό και για το σώμα. Χρήση:Εφαρμόστε μια μικρή ποσότητα σε καθαρά, βρεγμένα μαλλιά και χτενίστε ομοιόμορφα. Μην ξ..\nConditioner Το απόλυτο conditioner για να κάνει τα μαλλιά σας φαίνονται πυκνά με ακαταμάχητη δύναμη. Η περίτεχνη φόρμουλα περιλαμβάνει 16+ φυτικά εκχυλίσματα και 10+ αμινοξέα που συνεισφέρουν στην ενίσχυση της κυκλοφορίας του αίματος, στην ενδυνάμωση της τρίχας και την ανάπτυξη του τριχωτού. Cool t..\nBrand: PAUL MITCHELL ΚΩΔΙΚΟΣ: 0344\nΜαλακτική Κρέμα Για Μαλλιά - Paul Mitchell® - Lemon Sage Thickening 300ml\nENERGIZING BODY BUILDERΑνάλαφρη σύνθεση για απίστευτα μαλακό αποτέλεσμα. Ενισχύει τον όγκο, ξεμπλέκει και προστατεύει. Μειώνει το στατικό ηλεκτρισμό και λειαίνει την τρίχα. ΕφαρμογήΕφαρμόστε μια μικρή ποσότητα σε καθαρά, βρεγμένα μαλλιά. Κάντε μασάζ και στη συνέχεια ξεπλύνετε καλά με άφθονο νερό.Συσ..\nBrand: MOLTON BROWN ΚΩΔΙΚΟΣ: 2795\nPurifying Conditioner - Molton Brown - Indian Cress (Ινδικός Κάρδαμος) 300ml\nΤΟ ΑΡΩΜΑΤο μαλακτικό με απόσταγμα από ινδικό κάρδαμο και αρώματα από γιασεμί, αγιόκλημα και σανδαλόξυλο θρέφει τα μαλλιά.Χωρίς Paraben, χωρίς γλουτένη, cruelty-free και vegan**Χωρίς συστατικά ζωικής προέλευσης. Σας αρέσει; Χρησιμοποιήστε το συνδυαστικά με το σαμπουάν Purifying With Indian Cross.ΑΝΑΚ..\nBrand: UPPERCUT DELUXE ΚΩΔΙΚΟΣ: 0899\nConditioner - Uppercut Deluxe - Everyday 240ml\nConditioner Καθημερινής Χρήσης Σχεδιασμένο ως το τέλειο συμπλήρωμα στην γκάμα των σαμπουάν της Uppercut Deluxe, το Conditioner ενυδατωνει και προστατεύει τα μαλλιά, αφήνοντας μια αίσθηση φρεσκάδας. Χαρακτηριστικά: Χρησιμοποιήστε το σε συνδυασμό με το σαμπουάν. Το Conditioner είναι ένα ελαφρώς ενυδα..\nBrand: PAUL MITCHELL ΚΩΔΙΚΟΣ: 0993\nΜαλακτική Κρέμα Για Μαλλιά - Paul Mitchell - Anti-thinning 300ml\nScalp Care Anti-Thinning Conditioner Conditioner Προστατεύει το τριχωτό της κεφαλής και ενισχύει τα αδύναμα μαλλιά. Για περισσότερα και πιο δυνατά μαλλιά. Αν αυτό που ζητάτε είναι ένα ελαφρύ conditioner που ξεμπερδεύει τα μαλλιά αφήνοντας τα φίνα και δυνατά, τότε δοκιμάστε το Scalp Care Anti-Thinni..\nBrand: PAUL MITCHELL ΚΩΔΙΚΟΣ: 1825\nΜαλακτική Κρέμα Για Μαλλιά - Paul Mitchell® - Tea Tree Special 300ml\nConditioner Tea Tree SpecialΙδανικό για κάθε τύπο μαλλιών.Awards + Features Winner of TotalBeauty.com’s 2018 TotalBeauty Award Reader’s Choice for Best Conditioner. Αρωματικές Νότες: Έλαιο τεϊόδεντρου, εκχύλισμα μέντας και λεβάντας αναζωογονούν το τριχωτό της κεφαλής και αφήνουν τα μαλλιά με υπέρο..\nHYDRATING AND SOOTHINGΜαλακτική κρέμα ενυδάτωσης και ξεμπερδέματος με χαλαρωτικό άρωμα λεβάντας. Λειαίνει και αποκαθιστά ξηρά, διψασμένα μαλλιά. Απαλή αίσθηση τόσο στα μαλλιά όσο και πνευματική χαλάρωση. ΕφαρμογήΕφαρμόστε μια μικρή ποσότητα σε καθαρά, βρεγμένα μαλλιά. Κάντε μασάζ και στη συνέχεια ξε..\nBrand: MOLTON BROWN ΚΩΔΙΚΟΣ: 2798\nΤΟ ΑΡΩΜΑConditioner για λεπτά μαλλιά, που προσδίδει πλούσια τόνωση με όγκο, χωρίς επιπλέον βάρος. Η στοχευμένη του σύνθεση με φρέσκια τσουκνίδα, που καλλιεργείται με τη μέθοδο της υδροπονίας στις υπόγειες σήραγγες του Λονδίνου, θρέφει τα μαλλιά και τους χαρίζει λαμπερή όψη στο τελείωμα. Ανακαλύψτε ό..\nTHE SMOOTHER CONDITIONER ΠΟΥ ΞΕΒΓΑΖΕΤΑΙ Για ενυδάτωση και ελαστικότητα στα μαλλιά. Με εκχύλισμα γκουαρανά και αναζωογονητικό άρωμα περγαμόντου και ροζ πιπεριού για έντονη αίσθηση φρεσκάδας. Διαθέσιμες συσκευασίες: 250 ml ΣΥΣΤΑΤΙΚΑ Aqua/Water/Eau, Stearyl Alcohol, Cetyl Alcohol, Stearamidopropyl ..\nBrand: MOLTON BROWN ΚΩΔΙΚΟΣ: 2796\nRepairing Conditioner - Molton Brown - Fennel (Μάραθος) 300ml\nΤΟ ΑΡΩΜΑΣτοχευμένη σύνθεση για αναδόμηση των ταλαιπωρημένων μαλλιών. Αυτό το conditioner, που είναι εμπλουτισμένo με βότανα βιώσιμης προέλευσης, αναδομεί την τρίχα χαρίζοντας απαλότητα και λάμψη.Ανακαλύψτε όλη την Συλλογή Περιποίησης ΜαλλιώνVegan, δεν περιέχει γλουτένη, ξηρούς καρπούς, paraben και p..\nBrand: MOLTON BROWN ΚΩΔΙΚΟΣ: 2797\nHydrating Conditioner - Molton Brown - Camomile (Χαμομήλι) 300ml\nΤΟ ΑΡΩΜΑΈνα θρεπτικό conditioner μαλλιών, εμπλουτισμένο με καταπραϋντικό χαμομήλι βιώσιμης προέλευσης που καλλιεργείται με την μέθοδο της υδροπονίας στις υπόγειες σήραγγες του Λονδίνου. Αφού λούσετε τα μαλλιά σας με το Hydrating Shampoo With Camomile εφαρμόστε το conditioner της σειράς, καθώς ενυδατ..


Επικίνδυνη αποστολή: Αναδόμηση μαλλιών μετά από εγκυμοσύνη και θηλασμό.\nΣτην περίοδο της εγκυμοσύνης οι περισσότερες γυναίκες θα παρατηρήσουν τα μαλλιά τους ότι γίνονται πιο πλούσια, πυκνά και λαμπερά. Αυτό είναι αποτέλεσμα των ορμονών, όπως και πολλά άλλα στον οργανισμό της μέλλουσας μαμάς. Τα αντίθετα αποτελέσματα όμως, θα παρατηρήσουν αφού γεννηθεί το μωρό τους και ξεκινήσουν το θηλασμό. Τριχόπτωση, άτονα και θαμπά μαλλιά είναι τα δείγματα ότι τα μαλλιά σας περνάνε στη φάση «ανάπαυσης». Η φάση αυτή, διαρκεί για περίπου δύο με τρεις μήνες.\nΤί μπορείς να κάνεις για να περιποιείσαι λιιιιίγο παραπάνω τα μαλλάκια σου σε αυτή τη φάση;\nΑρχικά, θα πρέπει να συζητήσεις με τον γυναικολόγο σου για την λήψη σιδήρου, ασβεστίου. Εκείνος θα σου πει τί να πάρεις και σε ποιες ποσότητες.\nΔιάλεξε ένα σαμπουάν κατά προτίμηση οργανικό, για όγκο. Απέφυγε τα βαριά conditioner και τις κρέμες μαλλιών.\nΜετά από κάθε λούσιμο εφάρμοσε στις άκρες μια ελαφριά κρέμα μαλλιών για την απαραίτητη ενυδάτωση. Το δικό μου tip για σούπερ ενυδάτωση και έξτρα προστασία είναι το θαυματουργό έλαιο Argan, για το οποίο σου έχω μιλήσει εδώ. 2-3 φορές την εβδομάδα απλώνω λίγες σταγόνες από το λαδάκι στα μαλλιά μου, αποφεύγοντας τις ρίζες. Μην φοβάσαι ότι θα λαδώσουν, η ποσότητα που θα εφαρμόσεις είναι πολύ λίγη και μόνο καλό θα κάνει στα μαλλάκια σου.\nΤέλος, καλό είναι να δοκιμάσετε ένα νέο κούρεμα! Μερικά κουρέματα κάνουν τα μαλλιά να φαίνονται πιο γεμάτα ενώ τα μαλλιά αναζωογονούνται άμεσα. Εγώ μόλις γέννησα τα έκοψα ένα κοντό καρέ και ησύχασα! Άσε που είναι και πολύ πιο βολικά και εύκολα στο styling, τώρα που ο χρόνος σου είναι περιορισμένος.\nΑυτά είναι λίγα από τα tips που μπορείς να ακολουθήσεις για να περιποιείσαι τα μαλλιά σου στην φάση της ταλαιπωρίας-τριχόπτωσης. Τα καλά νέα είναι ότι αυτή η απώλεια μαλλιών είναι μία προσωρινή κατάσταση και δεν πρόκειται για κάτι ανησυχητικό.\nΕτικέτεςτριχόπτωση • Εγκυμοσύνη • θηλασμος • μαλλιά\n0 comments on “Επικίνδυνη αποστολή: Αναδόμηση μαλλιών μετά από εγκυμοσύνη και θηλασμό.”


Ονειροκρίτης - Λέξεις από Ω | ΤΙ ΛΕΝΕ ΤΑ ΑΣΤΡΑ ΓΙΑ ΣΕΝΑ\nΑν δείτε πως έχετε αδύνατους ώμους, σημαίνει ότι θα εξαρτηθείτε από τους άλλους. Αν ονειρευτείτε γυμνούς ώμους, είναι προμήνυμα ευχάριστων αλλαγών.\nΑν δείτε τον εαυτό σας ωραίο, είναι σημάδι ότι θα εξασκηθείτε στην κολακεία. Αν ονειρευτείτε άλλα άτομα να είναι ωραία, είναι προμήνυμα ότι θα σας εμπιστευτούν άτομα που δεν αξίζουν.\n« Ονειροκριτης – Λεξεις απο Ψ


Ανδρομάχη Δημητροπούλου: Η ανερχόμενη δύναμη στις αθηναϊκές πίστες [pic] | Pagenews.gr\nΑνδρομάχη Δημητροπούλου: Η ανερχόμενη δύναμη στις αθηναϊκές πίστες [pic]\nΕΠΙΜΕΛΕΙΑ Άγγελος Κατσιδήμας 30.12.2019 | 13:20 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Lifestyle / Ανδρομάχη Δημητροπούλου: Η ανερχόμενη δύναμη στις αθηναϊκές πίστες [pic]\nΑνδρομάχη Δημητροπούλου: Η ξανθιά τραγουδίστρια ήρθε για να μείνει στη μουσική και στο μυαλό των ανδρικού πληθυσμού.\nΑνδρομάχη Δημητροπούλου: Τη γνωρίσαμε μέσα από τη συμμετοχή της στο The Voice, την άνοιξη του 2015. Καστανόξανθη, με αγγελικό πρόσωπο και βλέμμα που μαγνητίζει, έκλεψε τις εντυπώσεις με την εμφάνισή της, αλλά ακόμα περισσότερο με την αγγελική φωνή της. Η πρώτη της τηλεοπτική εμφάνιση στο μουσικό show του ΑΝΤ1 ήταν και το εισιτήριο για τη συνεργασία της με τον Νίκο Βέρτη. Στη συνέχεια πραγματοποίησε εμφανίσεις στο πλευρό του Κωνσταντίνου Αργυρού, ενώ δεν άργησε να κυκλοφορήσει και πρώτο της τραγούδι με τίτλο «Δεν Μπορώ», από την Panik Records και την Criminal Music.\nΣήμερα συνεχίζει σταθερά ανοδικά βήματα στη μουσική βρισκόμενη στο πλευρό του Νίκου Οικονομόπουλου και της Ζόζεφιν στο «Κέντρο Αθηνών». Το σαγηνευτικό της βλέμμα σε συνδυασμό το αψεγάδιαστο κορμί της δημιουργούν ένα εκρηκτικό σύνολο που ο ανδρικός πληθυσμός «παραμιλάει» στην εικόνα του.\nΔεδομένα είναι από τις όμορφες παρουσίες που δεν μένουν μονάχα εκεί, καθώς διαθέτει εξαιρετική φωνή κερδίζοντας τις καλύτερες κριτικές στην μέχρι τώρα καριέρα της. Η Ανδρομάχη έχει όλο το μέλλον μπροστά της να λάμψει στον χώρο και γιατί όχι να πρωταγωνιστήσει στις αθηναϊκές πίστες.\nΑς αφήσουμε όμως λίγο την φωνή, να μιλήσει λίγο η εικόνα!\nΡιάνα: Ποζάρει με μικροσκοπικό μπικίνι και κινδυνεύει με “μπλόκο” από το Instagram [pics]\nVOICEΑΝΔΡΟΜΑΧΗ ΔΗΜΗΤΡΟΠΟΥΛΟΥΖΟΖΕΦΙΝΝΙΚΟΣ ΟΙΚΟΝΟΜΟΠΟΥΛΟΣΤΡΑΓΟΥΔΙΣΤΡΙΑ


Τα like δεν μεταφράζονται σε ψήφους στα κοινωνικά δίκτυα! | Foninews.gr\nΤα like δεν μεταφράζονται σε ψήφους στα κοινωνικά δίκτυα!\nBy on\t 2 Απριλίου 2018 ΣΥΝΤΟΜΑ ΚΑΙ ΑΙΧΜΗΡΑ\nΨΗΦΙΑΚΗ ΜΕΓΑΛΗ ΕΒΔΟΜΑΔΑ: Καλή εβδομάδα και χρόνια πολλά. Μετά από ένα πασχαλινό Δημοτικό Συμβούλιο που κύλησε με ειδήσεις αλλά κυρίως με μπηχτές, αλλά κυρίως μετά τη κραιπάλη των ειδήσεων που γίνονται μόνο για εσωτερική κατανάλωση ορισμένες φορές, δείχνει ότι η κόπωση των πολιτών έχει επέλθει… Στο τέλος θα φύγουμε χωρίς μαλλιά από τις συνεδριάσεις με όσα ακούγονται…!\nΑΛΛΑ ΜΕΓΑΛΗ ΕΒΔΟΜΑΔΑ. Ο μαρτυρικός Σταυρός του Χριστού μας θυμίζει τον Γολγοθά που χρόνια τώρα σέρνει η Τριφυλία η οποία δεν έχει διέξοδο στην ανάπτυξη, ούτε δρόμους διεξόδου από την Τσακώνα, ούτε σιδηρόδρομο, ούτε μαρίνες, λιμάνια και καταφύγια! Αλλά έχει λάδι, ευτυχώς, έχει καρπούζι και κηπευτικά, αρίστης ποιότητας και με προοπτικές! Σε άλλο δημοσίευμα θα σας αποκαλύψω και ποιος έχει, επίσημα με στοιχεία, αυξήσει το ΑΕΠ της Τριφυλίας!\nΓΙΑΤΙ ΣΤΗ ΛΑΙΛΑΠΑ της πολιτικής, λησμονούμε την ουσία. Γιατί όλα δεν είναι ταμπέλες, κόμματα, αποκόμματα και μικροπολιτική σε αυτή την χώρα…! Να δούμε, επιτέλους, τι μας ενώνει, όχι τι μας εξοργίζει! Να δούμε την νέα γενιά, όχι να ρίχνει «μαύρη πέτρα» πίσω της. Να φύγουν κάποια στιγμή από το σκηνικό οι επαγγελματίες πολιτικοί…\nΖΗΜΙΑΡΙΚΟ ΤΟ FACEBOOK: Τα κοινωνικά δίκτυα είναι εργαλείο επικοινωνίας φίλων, οικογενειών, ομάδων. Δεν είναι εργαλείο αναζήτησης πολιτικής ταυτότητας. Να που λοιπόν στο Δημοτικό Συμβούλιο Τριφυλίας, το… επάρατο εργαλείο είχε την τιμητική του!\nΟ ΔΗΜΑΡΧΟΣ Τριφυλίας αρχικά…”άδειασε” την συντονίστρια έργου και αποτελεσματικότητας της Μεσσηνίας Αντωνία Μπούζα για την ανάρτηση που ανέβηκε…αλλά μετά αποξηλώθηκε για το λιμάνι του Μαράθου! “Το θεωρώ ανάξιο να κάνω δήλωση, αλλά είναι και ψευδές απολύτως”, σημείωσε μετά από ερώτηση του συμβούλου Δημήτρη Κουτσούλη… Για να το λέει, το κατέχει ο δήμαρχος το θέμα! Η Αντωνία Μπούζα, μάλλον δεν το χειρίστηκε επιτυχώς το θέμα, λένε στην πλειοψηφία…\nΩΣΤΟΣΟ φάνηκε ότι η Δημοτική αρχή “αδειάζει” χύμα την Περιφέρεια, καθώς σε άλλο σημείο εκτίμησε ότι έγιναν “λάθη” από την Περιφέρεια στο χειρισμό της υπόθεσης και κοινή παραδοχή όλων- παρατάξεων και φορέων- ήταν ότι το έργο είναι ώριμο και πρέπει να υλοποιηθεί…\nΠΑΝΤΩΣ τα like στα κοινωνικά δίκτυα ας μάθουν, επιτέλους, οι επίδοξοι πολιτικοί ότι δεν σημαίνουν αυτόματα και ψήφους! Κι εμείς σε ανάρτησή μας έχουμε δει εκατοντάδες like. Επομένως άλλο τα like κι άλλο η πραγματικότητα. Άλλο το ωραίο περιτύλιγμα κι άλλο η ουσία… Αυτό να το ξέρουν γενικά όσοι ασχολούνται με αναρτήσεις. Εξάλλου η νέα εποχή όλα τα αλλάζει…\nΨΗΦΙΣΜΑ ΓΙΑ ΤΟΥΣ ΣΤΡΑΤΙΩΤΙΚΟΥΣ: Ομόφωνα τέθηκε κείμενο για την τύχη των δύο Ελλήνων στρατιωτικών που βρίσκονται στις φυλακές της Ανδριανούπολης. Το ψήφισμα αναφέρει ότι “Η κοινωνία της Τριφυλίας συμπαρίστατε με το σύνολο της Ελληνικής κοινωνίας και εκφράζει την αγωνιά για την τύχη των Ελλήνων αξιωματικών που κρατούνε στις Τούρκικες φυλακές κατά τρόπο υπερβολικό και άγνωμο θύματα πολιτικών σκοπιμοτήτων και εξωτισμού ανομιών θεμάτων.\nΖΗΤΑΜΕ την ταχεία απελευθέρωσή τους και καταδικάζουμε κάθε ενέργεια που διαταράσσει το πνεύμα ειρήνης στην περιοχή μας και ότι τα κυριαρχικά μας δικαιώματα τα οποία προκύπτουν από τις διεθνείς συνθήκες δεν είναι διαπραγματεύσιμα”\nΜΕ ΤΟ ΨΗΦΙΣΜΑ συμφώνησε και ο Ευστάθιος Ανδρινόπουλος, ο οποίος τόνισε πως, «πρέπει να καταγγείλουμε την ενέργεια της Τουρκίας η οποία αντιβαίνει στο διεθνές δίκαιο. Οπωσδήποτε εκφράζουμε την συμπαράστασή μας και οπωσδήποτε είναι ομόφωνη η απόφαση να γυρίσουν στα σπίτια τους».\nΜΗΧΑΝΗΜΑΤΑ ΕΡΓΟΥ ΧΩΡΙΣ ΕΡΓΑ: 355.000 ευρώ είναι η συνολική πρόταση του Δήμου για την προμήθεια μηχανημάτων έργου μέσα από το πρόγραμμα «Φιλόδημος» που εγκρίθηκε στο τελευταίο Δημοτικό Συμβούλιο. Βέβαια όλα τα μηχανήματα θα είναι μεταχειρισμένα για να υπάρχουν περισσότερες δυνατότητες εξυπηρέτησης του Δήμου…\nΕΛΠΙΖΟΥΜΕ όπως έχουμε επισημάνει ξανά να μην αποδειχτούν τα μηχανήματα αρκετά ζημιάρικα ανεβάζοντας το κόστος σε ανταλλακτικά. Μια που το έφερε η κουβέντα. Εκείνο το μεγάλο σάρωθρο που είχε η Κυπαρισσία που είναι εξαφανισμένο; Πού είναι τα χειροκίνητα σάρωθρα βρε παιδιά που αγοράστηκαν από το Δήμο για την καθαριότητα και έβγαιναν φωτογραφίες με καμάρι; Έχουμε και την σχετική φωτό παρακαλώ…\nKΑΛΗ ΤΡΙΦΥΛΙΑΚΗ ΑΝΑΣΤΑΣΗ: Μοναδική ευχή που έχει αξία αποτελεί η Ανάσταση της περιοχής μας! Που έχει εγκλωβιστεί στην δίνη του ωχαδερφισμού, των ψεύτικων υποσχέσεων με παχιά λόγια, των δυνάμεων που ακόμα δεν έχουν αναδείξει τα ποιοτικά χαρακτηριστικά της. Αλλά η Ανάσταση είναι πρώτα από όλα εσωτερική υπόθεση του καθενός! Καλή Ανάσταση, λοιπόν, και να σηκώσετε την λαμπάδα της ελπίδας με την ευχή να αλλάξουμε μυαλά γιατί το μέλλον δεν μας περιμένει…!


Ο Θεός στο καφενείο: 04/01/2010 - 05/01/2010\nΤΟ ΝΕΡΑΝΤΖΙ ΤΗΣ ΑΓΑΠΗΣ\nΉμουν χωμένος βαθιά στην πολυτελή πολυθρόνα μου κοιτώντας τις επιχρυσωμένες μπαρόκ ροζέτες στο ταβάνι του τεράστιου θεάτρου. Παλιό αλλά αναπαλαιωμένο θέατρο, από κείνα που κάποια εποχή ήταν ο δείκτης του μεγαλείου της χώρας.\nΒρισκόμουν στο Πόζναν της Πολωνίας, προσκεκλημένος από το υπουργείο πολιτισμού της χώρας του Σοπέν, με πρόταση της Ένωσης Πολωνών ποιητών και συγγραφέων, στο Ποιητικό Φεστιβάλ του Νοέμβρη. (Listopad Poetycki) 1992. 102 σύνεδροι από διάφορες χώρες.\nΤο πρόγραμμα μεγάλο και ενδιαφέρον. Είχαμε ήδη επισκεφθεί κατά μικρές ομάδες σχολεία του Πόζναν (Γυμνάσια και Λύκεια) και άλλων μικρών πόλεων, όπου μιλήσαμε για την τέχνη της ποίησης και είχαμε μοναδικές συζητήσεις με τα παιδιά που έδειξαν μεγάλο ενδιαφέρον για την παρουσία μας εκεί και ανυπόκριτο ενθουσιασμό.\nΤώρα σ’ ένα γεμάτο θέατρο όχι μόνο από συνέδρους αλλά και νεολαία που είχε κατακλύσει όλους τους χώρους του θεάτρου και επειδή δεν υπήρχαν πια θέσεις, είχαν καθίσει στους διαδρόμους. Έτσι δεν μπορούσε πια ούτε να μπει ούτε να βγει κάποιος.\nΗ βραδιά περιλάμβανε τον ποιητικό Μαραθώνιο। Μια διαδικασία όπου ο κάθε σύνεδρος- ποιητής, (γιατί υπήρχαν και πεζογράφοι και μεταφραστές προσκεκλημένοι) θα διάβαζε ένα ποίημά του στη γλώσσα του, το οποίο αμέσως μετά θα απαγγελλόταν στα Πολωνικά. Όλα επί σκηνής. Στο τέλος θα ακολουθούσαν χοροί. (Ελληνικοί παρακαλώ! που θα χόρευαν σπουδαστές και σπουδάστριες χορευτικών σχολών, με ελληνικές λαϊκές ενδυμασίες και ελληνική μουσική φυσικά) Αυτό δεν το ξέραμε από την αρχή. Μας το φύλαγαν για έκπληξη! Και όταν ακούστηκαν οι πρώτες νότες και βγήκαν τα πρώτα δίμετρα παλικάρια και οι πανέμορφες κοπελιές, σείστηκε το θέατρο!!!\nΣτην αρχή άνοιξε τη βραδιά ο Πιοτρ, ένας κεφάτος σαραντάρης άντρας, που μιλούσε συνεχώς για την Ελλάδα। Αισθάνθηκα λίγο άβολα, αφού στο θέατρο ήμασταν δύο Έλληνες μόνο. Συνεχίζοντας ο Πιοτρ, αναφέρθηκε στην ποίηση, τονίζοντας ότι η Ελλάδα ήταν και είναι και σήμερα η μήτρα της ποίησης και αναφέρθηκε από τον Όμηρο ως τους σημερινούς ζώντες ποιητές!! Μιλούσε με τέτοιον ενθουσιασμό και πάθος, που τον μετέδωσε και στο κοινό που σιγά-σιγά ανέβαιναν οι θερμοκρασίες του। Λίγο αργότερα κατάλαβα, ότι ο λόγος που έκαναν τη βραδιά ελληνική, ήταν αφενός η αγάπη τους για την Ελλάδα των Τεχνών και των Γραμμάτων, αλλά και η άποψή τους ότι έτσι ανέβαζαν το επίπεδο της μεγάλης αυτής εκδήλωσης του Φεστιβάλ, αφ’ ετέρου। Δίπλα μου ο Γερμανός ελληνιστής και μεταφραστής Kurt Bremer, μου είπε με παράπονο: «Είδες πως σας υποδέχονται εσάς τους Έλληνες; Ενώ εμένα δεν μου μιλούσαν όταν έμαθαν πως είμαι Γερμανός». Η ιδέα σου είναι του απάντησα, κοιτάζοντας την κάρτα μου με τον αριθμό 47. Αυτή ήταν η σειρά του ονόματός μου, σύμφωνα με την αλφαβητική ακολουθία του Πολωνικού αλφάβητου για ν’ ανέβω στη σκηνή να διαβάσω το δικό μου ποίημα. Έχω πολύ ώρα ακόμα σκέφθηκα και χαλάρωσα μέσα στην πολυθρόνα μου απολαμβάνοντας τον Πιοτρ και τις ενθουσιώδεις αντιδράσεις του κοινού, που έμοιαζε να κάνει διάλογο με τον παρουσιαστή, ο οποίος μιλούσε, σα να βρισκόταν σε διαρκή μέθη. Κάποια στιγμή ολοκλήρωσε την ομιλία του για να αρχίσει την κλήση των συνέδρων-ποιητών επί σκηνής. Συνεπαρμένος όμως όπως ήταν και θέλοντας να συνεχίσει την ευφορία που δημιούργησε με θέμα την Ελλάδα και τους Έλληνες ποιητές, παραβίασε τη σειρά.\nΈτσι, άκουσα ξαφνιασμένος να με καλεί πρώτο στη σκηνή: «Φαίδων Θεοφίλου- Ελλάς». Η ταραχή μου να βρεθώ από την απόλυτη χαλάρωση, στην μέγιστη εγρήγορση, δεν ήταν και μικρή. Κατάφερα όμως να βρεθώ στη σκηνή χωρίς να δείξω την ταραχή μου. Το κοινό χειροκροτούσε ενθουσιασμένο μέσω εμού, το κλίμα για την Ελλάδα που «μαγείρεψε» ο Πιοτρ και που το κοινό ρουφούσε, όπως η διψασμένη γη το νεράκι. Διάβασα σε απόλυτη σιγή το ποίημά μου, «Στη Σαπφώ». Ιδού λοιπόν το ποίημα:\nτη κλίνη σου αγγίζει.\nΗ ροδαυγή μας βρίσκει στο γιαλό.\nΜόλις ο πρόεδρος των Πολωνών ποιητών και συγγραφέων Nicosa Chadjinikolaou (ελληνικής καταγωγής) διάβασε το ποίημα και στα Πολωνικά, το κοινό σηκώθηκε όρθιο και χειροκροτούσε με ενθουσιασμό. Τα μέλη της οργανωτικής επιτροπής στην πρώτη σειρά, κοιτάζονταν μεταξύ τους και χαμογελούσαν ικανοποιημένα για την αντίδραση του κοινού. Εγώ, σχεδόν αμήχανος, υποκλίθηκα και πήγα να κατέβω από τη σκηνή. Τα χειροκροτήματα δυνάμωσαν και με γύρισαν πίσω. Υποκλίθηκα ξανά, στάθηκα για λίγο και κίνησα πάλι να φύγω. Τα χειροκροτήματα πάλι δυνάμωσαν και μαζί με φωνές «μπράβο» -«μπράβο» με πισωγύρισαν στη σκηνή. Έβαλα το χέρι στην καρδιά, υποκλίθηκα πάλι και έκανα νόημα στον πρόεδρο να κατέβει πρώτος και ν’ ακολουθήσω. Με είχε κυριεύσει ένα αίσθημα φυγής. Πράγματι. Ο πρόεδρος κατέβηκε και τον ακολούθησα, κάτω από τα χειροκροτήματα που τώρα είχαν πάρει ένα ρυθμικό χαρακτήρα. Δεν ξαναγυρίσαμε όμως πια και με ανακούφιση βρέθηκα στις πρώτες σειρές των θεατών. Εκεί σηκώθηκε ένας τριανταπεντάρης άντρας (φιλόλογος όπως έμαθα αργότερα) με αγκάλιασε, με φίλησε τρεις φορές, όπως συνηθίζουν εκεί, και μου έβαλε στο χέρι ένα…νεράντζι!!!! Το κοίταζα με έκπληξη και με συγκίνηση άφατη. Τον ρώτησα πως το ήξερε ότι θα συνέδεα το άρωμα της νεραντζιάς με την παρουσία της Σαπφούς στο ποίημα; Αφού με κοίταξε απολαμβάνοντας την έκπληξή μου, μου, είπε ότι από το σύνολο των ποιημάτων των συνέδρων-ποιητών, η οργανωτική επιτροπή διάλεξε 10 ποιήματα που δημοσιεύτηκαν στην εφημερίδα της πόλης του Πόζναν. Μεταξύ αυτών ήταν και το ποίημα «ΣΤΗ ΣΑΠΦΩ». Δάγκωσα το νεράντζι κι ένιωσα, άρωμα νεραντζιάς να πνέει στο στόμα μου. Ταυτόχρονα, είχα την αίσθηση πως έκανα και μια βαθιά χαρακιά στη μνήμη, που δεν θα έσβηνε ποτέ…\nΑπό αριστερά: Ο Πρόεδρος των Πολωνών συγγραφέων Nikosa Chadjinikolaou διαβάζει το ποίημα στα Πολωνικά. Στο μέσον ένας δημοσιογράφος της πολωνικής ραδιοφωνίας, μεταδίδει την εκδήλωση. Δεξιά Ο Φ. Θεοφίλου\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/26/2010 05:34:00 μ.μ. 17 σχόλια:\nΕτικέτες ΑΝΑΜΝΗΣΕΙΣ ΑΠ' ΤΗ ΛΟΓΟΤΕΧΝΊΑ\nΤΑ ΠΟΙΗΜΑΤΑ ΤΩΝ ΦΙΛΩΝ\nΕδώ θα αναρτώ πότε-πότε ποιήματα φίλων που θα επιλέγω προσωπικά. Έτσι ώστε να παρουσιάζω τις πιο καλές στιγμές από το έργο τους, αλλά και να συστεγαζόμαστε σε μια καλή παρέα που δεν τελειώνει. Οι πολύ γνωστοί και υπερβολικά προβεβλημένοι ποιητές, είναι, υποθέτω, παρόντες σε κάθε σπίτι και σε κάθε πολιτιστικό κέντρο των Δήμων που προγραμματίζει εκδηλώσεις με βαρύνουσα κουλτούρα. Εγώ θα σας γνωρίζω τους φίλους μου ποιητές που είτε μοιραστήκαμε ένα μέρος της ζωής μας είτε τους θεωρώ φίλους μου επειδή η ποίησή τους μας φέρνει κοντά. Φυσικά θα είμαι κι εγώ παρών με δικά μου ποιήματα στην παρέα και όσοι πιστοί προσέλθετε.\nΚαθημερινά ανακαλύπτω ρωγμές\nΟ πατέρας που επέστρεψε\nχωρίς ποτέ να εμφανιστεί.\nΗ μάνα που χάθηκε\nχωρίς ποτέ να λείψει.\nΗ αδερφή που καπνός ήταν\nκαι καπνός παρέμεινε.\nΠέφτουν σοβάδες στα όνειρα\nκαι υγρασία στα θεμέλια.\nΤο χάος στους αρμούς μου αυξάνεται\nκαθώς οι θάλασσες που πέρασα ξεράθηκαν\nκαθώς τα σύννεφα που ήπια\nΜένει η αγάπη:\nχαμογελά- κι εκεί αρχίζει ο κόσμος\nεκεί και τελειώνει.\nΈνας κόσμος μικρός - σαν το σώμα μου.\nΑόρατος - σαν τα δάκρυά μου.\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/22/2010 12:20:00 μ.μ. 9 σχόλια:\nΑΝΑΜΝΗΣΕΙΣ ΑΠΟ ΤΗΝ ΔΙΚΤΑΚΤΟΡΙΑ ΤΟΥ 67\nΑπό τον Σπύρο Δαρσινό\nΉταν η δεύτερη μέρα της δικτατορίας θυμάμαι\nόταν ήρθε με το Τζιπ στο χωριό μας εκείνος ο\nλοχαγός του Α2 μαζί με τον υπομοίραρχο της χωροφυλακής\nΝεμέας για να μας μιλήσει για την «επανάσταση».\nΟ δύο ημερών δικτατορικός πρόεδρος του χωριού είχε στείλει\nαπό νωρίς τα οπλισμένα Τ.Ε.Α. από πόρτα σε πόρτα για να\nμας διατάξουν να μαζευτούμε όλοι οι άνδρες το βράδυ στις 8 στο καφενείο του "κοντού" που θα μας μιλήσει ο λοχαγός.\nΤα ΤΕΑ απαρτίζονταν από συγχωριανούς που πριν δυό μέρες\nσπάζαμε μαζί το καρβέλι στο γόνατο για να φάμε κολατσιό\nστη γράνα και γυρίζαμε από στόμα σε στόμα την ίδια δραμιζάνα κρασί και σήμερα\nμας σημάδευαν με το δάχτυλο στη σκανδάλη.\nΜέχρι νάρθει ο λαχαγός τον περιμέναμε στριμωγμένοι και\nσιωπηλοί στο στενόχωρο καφενείο του "κοντού"\nΌταν μπήκε μέσα η πρώτη του κουβέντα ήταν να μην\nτον διακόψει κανείς όση ώρα θα μιλάει.\nΚάπου εκεί στη μέση της ....ομιλίας του, έσουρα σιγά- σιγά\nστην πίσω πόρτα του καφενείου και βγήκα στην πίσω αυλή.\nΟ σπαρμένος καμπάκος στα πόδια μου ήταν σκοτεινός\nτ' άγουρα στάχια του περίμεναν την ΑΥΓΗ\nγια να σηκώσουν κεφάλι.\nΆνοιξα το πορτί της αυλής και βγήκα σ' ένα μικρό πλάτωμα\nπου ήταν σαν εξώστης του καμπάκου.\nΑκούμπησα την πλάτη μου στον τοίχο\nκαι είπα με βουρκωμένο πείσμα:\nΕδώ θα περιμένω, θα περιμένω εδώ, μέχρι να ‘ρθει η ΑΥΓΗ.\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/20/2010 02:46:00 π.μ. 31 σχόλια:\nΕτικέτες Πρόσφατη Ιστορία\nΠΑΡΟΥΣΙΑΣΗ ΤΟΥ ΒΙΒΛΙΟΥ " Ο ΚΩΔΙΚΑΣ ΤΗΣ ΜΑΣΚΑΣ"\nΟι εκδόσεις "ΠΡΟΣΚΗΝΙΟ" έχουν την ευχαρίστηση να σας\nκαλέσουν στην παρουσίαση του βιβλίου,\nτού σκηνοθέτη και συγγραφέα\nΟ ΚΩΔΙΚΑΣ ΤΗΣ ΜΑΣΚΑΣ\nτην Δευτέρα 19 Απριλίου 2010 και ώρα 1930\nστην αίθουσα της ΕΣΗΕΑ (Ένωση Συντακτών Ημερησίων Εφημερίδων Αθηνών)\nΓια τον συγγραφέα και το βιβλίο του θα μιλήσει\nο ΦΑΙΔΩΝ ΘΕΟΦΙΛΟΥ\nΑποσπάσματα θα διαβάσει ο ηθοποιός\nΣύντομες αναφορές θα κάνουν:\nΟ ηθοποιός ΣΤΕΦΑΝΟΣ ΛΗΝΑΙΟΣ\nκαι ο δικηγόρος ΓΙΑΝΝΗΣ ΚΑΚΟΥΛΙΔΗΣ\nο ΧΡΙΣΤΟΔΟΥΛΟΣ ΤΣΑΚΙΡΕΛΛΗΣ\nΠρόεδρος της Ομοσπονδίας Λεσβιακών Συλλόγων Αττικής\nΟ Νίκος περέλης αφηγείται την περιπετειώδη πορεία ενός καλλιτέχνη, δεμένου στο ουτοπικό του όνειρο, μέσα στις σύγχρονες συμπληγάδες. Μια πορεία γεμάτη ανατροπές που ο ερωτικός της οίστρος την οδηγεί από τα καφτά κράσπεδα της δεκαετίας του 1940 στο σήμερα. Γνωστά πρόσωπα της πολιτικής, του θεάτρου, της δημοσιογραφίας, της κριτικής, του πλούτου, αποτυπώνουν την παρουσία τους στα δρώμενα και συγκροτούν ένα κολασμένο ιστό που διαμορφώνεται μέσα από την πειστική αναπαράσταση πολυποίκιλων δρώμενων. Με πρωταγωνιστή το θεατρικό παρασκήνιο και το αγωνιστικό του περιθώριο, η αφήγηση ιστορεί αυτό που δεν φαίνεται, αυτό που φθείρει, αυτό που εγκλωβίζει, αυτό που αποπροσανατολίζει. Με τη σαφήνεια των ντοκουμέντων και του άμεσου λόγου, τεκμηριώνονται αθέμιτες συγκρούσεις, παράλογες τακτικές και σκοτεινές διαβουλεύσεις, που σαν ιστός αράχνης προσπαθούν να εγκλωβίσουν την αλήθεια και τη συνέπεια. Ένας ιστός που στηρίζεται και διαμορφώνεται από υπουργούς, συγγραφείς, εφοπλιστές, τραπεζίτες, διευθυντές, δημοσιογραφους, συγκροτήματα, ηθοποιούς, σκηνοθέτες.\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/15/2010 08:33:00 μ.μ. 6 σχόλια:\nΠΩΣ ΝΑ ΑΣΚΟΥΝ ΟΙ ΕΛΛΗΝΕΣ ΠΟΛΙΤΕΣ ΟΙΚΟΝΟΜΙΚΗ ΚΑΙ ΕΞΩΤΕΡΙΚΉ ΠΟΛΙΤΙΚΗ ΥΠΕΡ ΤΗΣ ΧΩΡΑΣ\nΟι Έλληνες πολίτες μπορούν καθημερινά, αν θέλουν, να ασκούν οικονομική πολιτική\nαλλά και εξωτερική πολιτική υπέρ της χώρας μας μέσα στην καθημερινότητά τους. Μην απορείτε. Είναι απλό όσο και αυτονόητο:\nΑν λοιπόν όλοι εμείς που έτσι κι αλλιώς κάνουμε τα ψώνια μας καθημερινά, επιλέξουμε τα καλά ελληνικά προϊόντα, θα συμβούν τα εξής σημαντικά:\nα. Θα επιβραβεύσουμε με την αγορά μας τον υπεύθυνο και ανταγωνιστικό Έλληνα παραγωγό αλλά και όλα τα συναφή επαγγέλματα που έχουν σχέση με την παραγωγή του συγκεκριμένου προϊόντος που αγοράζουμε.\nκαι β. Θα τονώσουμε την ελληνική αγορά και θα βοηθήσουμε την οικονομία της χώρας μας.\nΑλλά όχι μόνο οι πολίτες της Ελλάδας μα και οι Έλληνες της διασποράς μπορούν να αγοράζουν και να ζητούν ελληνικά προϊόντα σε όποιο μέρος της γης βρίσκονται, δημιουργώντας έντονη ζήτηση για τα ελληνικά προϊόντα, ενισχύοντας έτσι κι εκείνοι την οικονομία της Ελλάδας που βρίσκεται σε κρίσιμη καμπή। Το Συμβούλιο Αποδήμου Ελληνισμού (ΣΑΕ) θα μπορούσε να δραστηριοποιηθεί προς αυτή τη κατεύθυνση, ενημερώνοντας τους ομογενείς μας.\nΜικρά πράγματα που θα έχουν μεγάλα αποτελέσματα.\nΤώρα, η εξωτερική πολιτική που μπορεί να ασκήσει καθημερινά ο Έλληνας, βασίζεται στο ίδιο σκεπτικό:\nΌσα προϊόντα δεν παράγουμε και αναγκαστικά πρέπει να αγοράσουμε ξένα, τότε οι αγορές μας ας κατευθύνονται σε προϊόντα χωρών που διάκεινται φιλικά στη χώρα μας. Π.χ. Γαλλικά, ισπανικά, πορτογαλικά, ιταλικά. Μ’ αυτόν τον τρόπο, αναγνωρίζουμε έμπρακτα την φιλικότητα των χωρών αυτών, ενώ στις άλλες δείχνουμε πόσο μεγάλη είναι η πειθώ της αγοραστικής δύναμης….\nΉρθε λοιπόν η ώρα, οι λαλίστατοι Έλληνες να συνειδητοποιήσουμε την αξία της σιωπής αλλά κυρίως το πώς μετατρέπεται ο όποιος πατριωτισμός διαθέτουμε, σε απλή όσο και αποτελεσματική πράξη, μιας πολιτικής της καθημερινότητας που θα ωφελήσει όλους μας...\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/09/2010 02:33:00 μ.μ. 35 σχόλια:\nΗ ΓΟΗΤΕΊΑ ΤΟΥ ΑΝΩΦΕΛΟΥΣ\nΑνάμεσα στα κείμενα που παρουσιάζουν ξεχωριστό ενδιαφέρον, φιλοξενώ εδώ, όπως συχνά το συνηθίζω, το παρακάτω κείμενο που νομίζω ενδιαφέρει όσους απλά σκέπτονται.\nομότιμου καθηγητή Κλασικής Φιλολογίας και συγγραφέα\nΗ ΓΟΗΤΕΙΑ ΤΟΥ ΑΝΩΦΕΛΟΥΣ\nΟι απεριόριστες δυνατότητες της τηλεόρασης για ενημέρωση, ψυχαγωγία και εκπαίδευση, ο λαϊκός και απροσποίητος (όπως θα όφειλε να είναι) χαρακτήρας της και το αναλογικά χαμηλό κόστος λειτουργίας (σε σχέση με τις εκπαιδευτικές δαπάνες λ.χ.) είναι στοιχεία που κανονικά θα μπορούσαν να κάνουν την ΕΡΤ μια επιβλητική, τολμηρή και ευφάνταστη ακαδημία λόγου και θεάματος, ψυχαγωγίας και κριτικής, ενημέρωσης και στοχασμού, πολιτικής και φιλοσοφίας. Το ίδιο και η Παιδεία μας θα μπορούσε να είναι αγαθή και δημιουργική δύναμη στην υπηρεσία του έθνους, όπως άλλωστε και κάθε οργανισμός κοινής ωφέλειας.\nΑντ’ αυτού η ΕΡΤ (και κατ’ αναλογία και κάθε δημόσιος οργανισμός) εκφράζει και μάλιστα έντονα το γνωστό νεοελληνικό σύνδρομο: ακριβοί στο ανωφελές και στο ανούσιο, φτηνοί στο ωφέλιμο και στο ουσιώδες। Το γεγονός λ.χ. ότι χρόνια τώρα η φιέστα του Γιουροβίζιον συνιστά το υπέρτατο όραμα της ΕΡΤ όχι μόνο δείχνει έλλειψη φαντασίας, προσβάλλει όλους εμάς τους θεατές, επειδή απλούστατα οι εκάστοτε υπεύθυνοι πιστεύουν ότι αυτού του είδους τα θεάματα είναι που μας ταιριάζουν.\nΗ ουσία της Δημοκρατίας είναι Παιδεία, η αρετή της μάθησης. Αν λοιπόν η ΕΡΤ,\nή το σχολείο γενικότερα, αντί να παιδαγωγεί, επιμένει στο στρεβλό και στο ανόητο, τότε ουσιαστικά καταλύεται η δημοκρατία, επειδή η δημοκρατία ευνοεί τον κριτικό και ατίθασο λόγο, την εικονοκλαστική ιδεολογία και την αειφόρο ανάπτυξη της κριτικής σκέψης।\nΠροφανώς υπάρχουν στην αντίπερα όχθη τα εκμαυλιστικά ποσοστά τηλεθέασης της ιδιωτικής τηλεόρασης। Αλλά γι αυτά υπάρχει η δημόσια τηλεόραση, όπως άλλωστε και η δημόσια Παιδεία: για ν;α δείχνουν πως το φτηνό όσο και να λάμπει παραμένει έωλο και ανωφελές।\nΤις ημέρες αυτές, όλοι πιανόμαστε από τα μαλλιά μας στην προσπάθεια να μη βουλιάξουμε μέσα στα τοξικά απόβλητα της εθνικής μας οικονομίας। Ωστόσο όπως όλοι τελικά ομολογούν, αυτός ο επαπειλούμενος πνιγμός οφείλεται στην έλλειψη αξιοκρατίας και αξιοπιστίας, οφείλεται δηλαδή σε ένα σύστημα αντιπαιδαγωγικό και αντιπνευματικό। Το διαρκές έλλειμμα της Παιδείας και του πολιτισμού μας γενικότερα δεν φαίνεται να μας απασχολεί। Και όμως από κει ξεκινούν όλα। Από τα τοξικά απόβλητα μιας ανούσιας και ανωφελούς Παιδείας, μέρος της οποίας είναι και η ΕΡΤ.\nΑναρτήθηκε από ΦΑΙΔΩΝ ΘΕΟΦΙΛΟΥ στις 4/06/2010 07:53:00 μ.μ. 5 σχόλια:\nΕτικέτες Παιδεία απαίδευτη\n▼ Απρ 2010 (6)


Θέμα: βιολογικο σοροπι Πεμ Ιουλ 31, 2014 8:12 pm\nΚαλησπερα.. εχθες διαβαζα ενα ενθετο στο μελισσοκομικο βημα περι ινβερτοποιημενου σοροπιου σε συσκευασια που δε σταζει στα πλαισια. Ακουμπας το μποκαλακι κ το παιρνουν οι μελισσες. Ερωτησεις κρισεως. Ποσο περιπου κοστιζουν αυτα? Εχει δοκιμασει κανεις σας να μου πει συν κ πλην?\nΘέμα: Απ: βιολογικο σοροπι Πεμ Ιουλ 31, 2014 9:59 pm\nτί εννοείς βιολογικό; Η τιμή του είναι περίπου στα 80 λεπτά το μπουκάλι. Δεν ξέρω αν περιέχεται και το σιρόπι στην παραπάνω τιμή.\nΘέμα: Απ: βιολογικο σοροπι Παρ Αυγ 01, 2014 11:24 am\nΒιολογικη τροφοδοσια ελεγε η κατι τετοιο.. λογικα μαζι με το σοροπι.. αν τα δωσει χοντρικη γτ κουτες θα παρω λογικα θα ριξει τιμη ετσι? Εκτος αν ειναι ηδη κ λεω χαζα.. χρησιμοποιει η χρησιμοποιουσε κανεις σας να μου πει υπερ κ κατα αποτελεσματα?\nΘέμα: Απ: βιολογικο σοροπι Παρ Αυγ 01, 2014 12:58 pm\nβιολογικό είναι μόνο το μέλι.Μέλι από νέκταρ,όχι από ζάχαρη.Η βιολογική μελισσοκομία απαιτεί τροφοδότηση μόνο με μέλι.\nΤώρα αν εσύ ψάχνεις τροφή που να μην είναι επικίνδυνη,απλά θα αρκεστείς στα υλικά που περιέχει μια τροφή.Θα προσέχεις δηλαδή μην έχουν υψηλό hmf κτλ κτλ...αυτά περί βιολογικού σιροπιού κτλ είναι αρλούμπες.


Όλοι φοβόμαστε την υπέρταση, όμως γνωρίζετε πραγματικά τι είναι;\nΗ υπέρταση είναι ο όρος για την υψηλή αρτηριακή πίεση. Αυτό έχει αντίκτυπο στις αρτηρίες. Βασικά, οι αρτηρίες σκληραίνουν και χάνουν την ευελιξία τους με αποτέλεσμα το αίμα να μην ρέει τόσο εύκολα όσο θα έπρεπε. Ωστόσο, μπορείτε να χρησιμοποιήσετε το σκόρδο για την αντιμετώπιση της υπέρτασης με φυσικό τρόπο.\nΟι περιπτώσεις της υπέρτασης ποικίλλουν, αλλά η πιο συνηθισμένη σχετίζεται με την υπερβολική χοληστερόλη και το λίπος. Σε αυτές τις περιπτώσεις, το αίμα γίνεται πιο πηχτό και η καρδιά πρέπει να εργάζεται περισσότερο.\nΤο στρες και το άγχος μπορούν επίσης να αυξήσουν τον καρδιακό σας ρυθμό, οπότε το αίμα ρέει με μεγαλύτερη δύναμη από το κανονικό.\nΓνωρίζοντας όλα αυτά, δεν μπορούμε να αγνοήσουμε το γεγονός ότι η υπέρταση αυξάνει σοβαρά τον κίνδυνο μυοκαρδιακού ή εγκεφαλικού εμφράγματος.\nΕίναι επίσης πιθανό να παρουσιάζεται κατά διαστήματα αυτή η κατάσταση για άλλους λόγους που σχετίζονται με προβλήματα κυκλοφορίας του αίματος.\nΓιατί να χρησιμοποιείτε το σκόρδο για την αντιμετώπιση της υπέρτασης;\nΤο σκόρδο περιέχει την αλισίνη και η αξία του για την υπέρταση είναι θεαματική, αν και μειώνει την αρτηριακή πίεση μόνο εάν καταναλώνεται ωμό. Όπως έχουμε αναφέρει σε άλλα άρθρα, κατά τη διάρκεια του μαγειρέματος, τα οφέλη από πολλά τρόφιμα μπορούν να χαθούν.\nΑυτό συμβαίνει επειδή με την αλλαγή της θερμοκρασίας αλλάζει η μοριακή δομή. Επομένως, αν και εξακολουθεί να μοιάζει με σκόρδο, οι ιδιότητές του είναι πολύ διαφορετικές.\nΩστόσο, καλύτερα να το συνδυάσετε με άλλες διουρητικές τροφές ή με τρόφιμα πλούσια σε αντιοξειδωτικά. Με αυτόν τον τρόπο, θα είστε σε θέση να αραιώσετε το αίμα σας και να ενισχύσετε την υγεία των αρτηριών σας.\nΣκόνη σκόρδου για την αντιμετώπιση της υπέρτασης\nΣε ένα μαγαζί με βότανα μπορείτε γενικά να τη βρείτε σε κάψουλες ή σε βαζάκια. Το καλό με τις κάψουλες είναι ότι μπορείτε να καταναλώσετε το σκόρδο χωρίς να αντιμετωπίσετε τη μυρωδιά του. Στην πραγματικότητα, πολλοί άνθρωποι που αντιμετωπίζουν πολύ κόσμο λόγω δουλειάς προσπαθούν να μην τρώνε αυτό το απίστευτο προϊόν για αυτόν ακριβώς τον λόγο.\nΣτην περίπτωση σκόνης, μπορείτε να την χρησιμοποιήσετε ακριβώς όπως το αλάτι. Προσθέτει στα φαγητά σας μια δυνατή γεύση. Δοκιμάστε την σε σαλάτες, ψητά ψάρια ή κρέας. Αλλά να θυμάστε, πάντα μετά το μαγείρεμα.\nΛάβετε υπόψη ότι το αλάτι αυξάνει την πίεση του αίματος, καθώς επίσης αυξάνει την απελευθέρωση μιας αντιδιουρητικής ορμόνης.\nΜεταξύ των πιθανών φυσικών προϊόντων για υπέρταση, αυτός ο συνδυασμός είναι τέλειος. Τα ωμέγα-3 λιπαρά οξέα που περιέχονται στο ελαιόλαδο συμβάλλουν στην ευελιξία των αρτηριών και επομένως συμβάλλουν στη μείωση της αρτηριακής πίεσης.\nΜια πολύ πρακτική επιλογή είναι να βάλετε μερικές σκελίδες σκόρδου σε ένα μπολ με ελαιόλαδο για να το μαρινάρετε.\nΣτη συνέχεια, μπορείτε να το βάλετε πάνω στο ψωμί. Αν μπορείτε να προσθέσετε μια ντομάτα, θα έχετε ένα υπέροχο μεσογειακό πρωινό με μερικά φανταστικά οφέλη για την υγεία.\nΚρύες σούπες με φυσικά προϊόντα για υπέρταση\nΤο γκασπάτσο είναι μία από τις τέλειες κρύες σούπες που περιέχουν περισσότερα φυσικά προϊόντα για την αντιμετώπιση της υπέρτασης.\nΕκτός από το σκόρδο, περιέχει και άλλα διουρητικά συστατικά όπως το κρεμμύδι ή το αγγούρι. Αυτά τροφοδοτούν επίσης τα τοιχώματα των αρτηριών και ενισχύουν την καρδιά.\nΤο σκόρδο είναι επίσης παρόν σε πολλές κρέμες, όπως το αγιολί. Και πάλι, εδώ έχουμε ένα μείγμα σκόρδου και ελαιόλαδου, αλλά με ένα άλλο συστατικό αστέρι: αβγό.\nΥπάρχουν άνθρωποι που μπορούν να το ανεχθούν και άλλοι που δεν μπορούν. Αν είστε πρώτοι, δοκιμάστε να φάτε μια ολόκληρη σκελίδα σκόρδο το πρωί, σαν να ήταν ένα χάπι.\nΑν έχετε κάποιο πρόβλημα με τη μυρωδιά, για την οποία μιλήσαμε προηγουμένως, μπορείτε να κρατήσετε αυτή τη μέθοδο για τα σαββατοκύριακα και να χρησιμοποιήσετε άλλες μεθόδους για το υπόλοιπο της εβδομάδας.\nΕκτός από τη χρήση αυτών των φυσικών προϊόντων για την υπέρταση, είναι επίσης καλό να κάνετε κάποια καρδιαγγειακή άσκηση όπως αναφέρει και ο Δρ. Keith M. Diaz, όπως περπάτημα.\nΑυτό βοηθά στην κυκλοφορία του αίματος καθώς καίει το λίπος που καθιστά πιο δύσκολο για την καρδιά σας να αντλεί το αίμα στο σώμα σας.


Η μοναδική περίπτωση της Πάτμου: Από μία αγραπιδιά και άδεια πηγάδια, Μνημείο Παγκόσμιας κληρονομιάς | Η ΡΟΔΙΑΚΗ\nΗ μοναδική περίπτωση της Πάτμου: Από μία αγραπιδιά και άδεια πηγάδια, Μνημείο Παγκόσμιας κληρονομιάς\nΗμερομηνία 30/07/18 12:15\nΕνημερώθηκε 30/07/18 14:56\nΗ έκδοση περιλαμβάνει 13 έγγραφα που καλύπτουν τη χρονική περίοδο από την όγδοη δεκαετία του 11ου αιώνα μέχρι το 1512. Τα δύο αρχαιότερα έγγραφα αφορούν στον ιδρυτή της Μονής όσιο Χριστόδουλο ως ηγούμενο της μονής της Θεοτόκου του Στύλου στο όρος Λάτρος της Μικράς Ασίας. Ιδιαίτερα σημαντικά είναι τα έγγραφα του 12ου αιώνα, διότι μέσα από αυτά κατοχυρώνεται το καθεστώς του αυτοδεσπότου της Μονής που είχε παραχωρηθεί από τον Αλέξιο Α΄Κομνηνό και καταδικάζεται κάθε προσπάθεια επισκόπου να παρέμβει στα εσωτερικά της Μονής. Συναντηθήκαμε στη βιβλιοθήκη της Ιεράς Μονής, στον υπέροχο χώρο που εργάζεται η κυρία Μαρία Γερολυμάτου και βρίσκεται ο θησαυρός του πνεύματος και της έρευνας.\nΗ τιμή να μιλήσουμε μαζί της είναι μεγάλη και η ευγνωμοσύνη μας ακόμα μεγαλύτερη, γιατί μέσα από την δουλειά του Ινστιτούτου Ιστορικών ερευνών και τη δικιά της, αναδεικνύεται ο πλούτος του Μοναστηριού μας και η βυζαντινή και μεταβυζαντινή ιστορία μας.\nAξίζει να υπογραμμίσουμε αυτό που στο τέλος της συνέντευξης η κυρία Γερολυμάτου τονίζει:\n"Δεν είναι υπόθεση ούτε ενός ερευνητή ούτε καν μόνο μιας γενιάς να ολοκληρώσει τη μελέτη και την αξιοποίηση του Αρχείου και της Βιβλιοθήκης". Αυτό και μόνο υποδηλώνει τον πλούτο της βιβλιοθήκης της Μονής μας.\nΠοια είναι η σπουδαιότητα του τρίτου τόμου των Βυζαντινών εγγράφων ΠΑΤΡΙΑΡΧΙΚΑ της Μονής μας για την ιστορία της και την ερευνητική κινότητα;\nΟ τρίτος τόμος έρχεται να ενταχθεί στη σειρά Βυζαντινά Έγγραφα της Μονής της Πάτμου που εκδίδονται από το Ινστιτούτο Ιστορικών Ερευνών. Ο πρώτος τόμος περιλαμβάνει τα Αυτοκρατορικά έγγραφα, ο δεύτερος των Δημοσίων Λειτουργών και ο τρίτος τα Πατριαρχικά . Θα υπάρξει και τέταρτος τόμος ο οποίος θα περιλαμβάνει τα Ιδιωτικά και τα Μοναστηριακά έγγραφα.\nΗ μονή Πάτμου είναι πατριαρχικό σταυροπήγιο και έχει στενούς δεσμούς με το Πατριαρχείο Κωνσταντινουπόλεως. Το Αρχείο και η Βιβλιοθήκη της προσφέρουν πλούσιο υλικό για μελέτη στους ερευνητές. Tα αρχεία του Αγίου Όρους και της Μονής Πάτμου είναι τα σπουδαιότερα σωζόμενα αρχεία της βυζαντινής περιόδου, λειτουργούν δε κατά τρόπο συμπληρωματικό όσον αφορά στη μελέτη των γραπτών τεκμηρίων της βυζαντινής περιόδου.\nΣε ποιο υλικό είναι γραμμένα;\nΤα πατριαρχικά έγγραφα είναι γραμμένα και σε περγαμηνή και σε χαρτί. Τα έγγραφα σε χαρτί δεν είναι υποδεέστερα της περγαμηνής, καθώς υπάρχουν εξαιρετικές ποιότητες χαρτιού. Η επιλογή του υλικού εξαρτάται από διάφορους παράγοντες που δεν μπορούν να αναλυθούν εδώ.\nΠόσους Πατριάρχες αφορούν αυτά τα έγγραφα;\nΣτον τόμο των πατριαρχικών εγγράφων περιλαμβάνονται έγγραφα ένδεκα πατριαρχών, τα οποία χρονολογούνται από το 1087 μέχρι το 1512. Το έτος 1453, ορόσημο για την ιστορία του Βυζαντίου, δεν είχε ιδιαίτερη πρακτική σημασία για την Πάτμο, καθώς το Βυζάντιο είχε χάσει τον έλεγχο των νησιών του νοτιοανατολικού Αιγαίου από τις αρχές του 14ου αι. Το 1512 χρονολογείται το τελευταίο πατριαρχικό έγγραφο πριν από την περίοδο της οθωμανικής κυριαρχίας, η οποία αρχίζει το 1522, έτος κατάληψης της Ρόδου. Φυσικά στο Αρχείο της Μονής σώζονται πολλά πατριαρχικά έγγραφα που χρονολογούνται από την περίοδο μετά το 1522.\nΠοια είναι η σπουδαιότητα τους για τη Μονή της Πάτμου;\nΗ σπουδαιότητα των εγγράφων για τη Μονή Πάτμου είναι πολύ μεγάλη. Μεταξύ αυτών υπάρχουν τα υπομνήματα του Ιωάννη Θ´ Αγαπητού και του Λουκά Χρυσοβέργη. Χρονολογούνται στο πρώτο μισό του 12ου αιώνα, και είναι αυτά που κατοχυρώνουν το αυτοδέσποτον της Μονής και την ανεξαρτησία της. Η Πάτμος δεν υπάγεται σε επίσκοπο, κάτι που είναι κατοχυρωμένο από τα πατριαρχικά έγγραφα και τα υπομνήματα του 12ου αιώνα. Σύμφωνα με αυτά, η μονή ήταν ανεξάρτητη από άλλους επισκόπους που κατά περιόδους προέβαλαν διεκδικήσεις, όπως ήταν ο επίσκοπος Ικαρίας ή ο επίσκοπος Λέρου. Το υπόμνημα του πατριάρχη Ιωάννη Αγαπητού που χρονολογείται το έτος 1133 προέβλεπε πνευματική αναγνώριση της πατριαρχικής εξουσίας και όχι ενεργό ανάμειξη του πατριάρχη στις υποθέσεις της Μονής. Βεβαίως, στη διάρκεια των επόμενων αιώνων ο πατριαρχικός έλεγχος έγινε στενότερος.\nΜέσα από αυτά τα έγγραφα, βγάλατε κάποιο συμπέρασμα γιατί και πώς η Μονή της Πάτμου πέτυχε αυτή την αυτονομία η οποία ούτε από την Οθωμανική αυτοκρατορία διαταράχτηκε;\nΗ Πάτμος ήταν εκτεθειμένη σε εξωτερικούς εχθρούς. Εξαιτίας της ανάγκης της για επιβίωση ανέπτυξε τον τρόπο να ισορροπεί ανάμεσα στους διάφορους ισχυρούς που κατά καιρούς επικράτησαν στο Αιγαίο. Αυτό που πέτυχε με τους Οθωμανούς, το είχε πετύχει με τους Ιωαννίτες ενωρίτερα. Παράλληλα κατόρθωσε να διατηρήσει και να επεκτείνει την ακίνητη περιουσία της στην Κρήτη διατηρώντας πολύ καλές σχέσεις με τους. Από την άλλη, η Μονή είχε να αντιμετωπίσει το πρόβλημα της πειρατείας, το οποίο αποτελούσε μόνιμη απειλή. Ήταν συνεπώς επιτακτική η ανάγκη εξεύρεσης ενός τρόπου συνύπαρξης με τους ξένους κυριάρχους του Αιγαίου, αλλά και με τους πειρατές.\nΕκτός από τη διπλωματία υπήρξαν και άλλοι παράγοντες, που συνέβαλαν όπως π.χ. ο σεβασμός σε προσωπικότητες που εγκαταβιούσαν και διοικούσαν τη Μονή; Αυτό λειτουργούσε και σαν προστασία του νησιού;\nΣίγουρα, ο Όσιος Χριστόδουλος είχε προκαλέσει τον σεβασμό όχι μόνο Βυζαντινών αλλά και ξένων. Αυτό το γνωρίζουμε από τις συλλογές των μεταθανάτιων θαυμάτων του. Η ακτινοβολία της Μονής υπερέβαινε τα όρια του Βυζαντίου. Ο ηγούμενος είχε ρόλο ηγέτη και λειτουργούσε ως εκπρόσωπος ολόκληρου του νησιού. Ισχυρή προσωπικότητα ήταν ο ηγούμενος Γερμανός, στο δεύτερο μισό του 13ου αιώνα, ο οποίος διέθετε επιρροή στην αυτοκρατορική αυλή και το Πατριαρχείο. Κατά τη διάρκεια πειρατικής επιδρομής γύρω στο 1270 συνελήφθησαν κάτοικοι του νησιού και γνωρίζουμε ότι η Μονή, με απόφαση του Γερμανού, κατέβαλε χρήματα για να εξαγοράσει την ελευθερία των αιχμαλώτων. Ένα μέρος των χρημάτων προερχόταν από το ταμείο της Μονής, ένα άλλο μέρος από χρήματα που συγκεντρώθηκαν μεταξύ των λαϊκῶν.\nΝα σταθούμε λίγο στα Πατριαρχικά;\nΤα Πατριαρχικά έγγραφα σκιαγραφούν ένα πρώτο στάδιο για τη διαμόρφωση της ιδιοκτησίας της Μονής σε άλλα νησιά. Αυτά μας προσφέρουν τις πρώτες πληροφορίες σχετικά με τα μετόχια της Μονής στην Κω. Μας πληροφορούν επίσης, όπως ήδη σας είπα, σχετικά με το καθεστώς της Μονής, την αυτονομία της και την ειδική σχέση που είχε με το Πατριαρχείο Κωνσταντινουπόλεως. Αφήνουν επίσης να διαφανούν ορισμένα προβλήματα που αντιμετώπιζε η Πάτμος στο τέλος του 13ου αιώνα και τα οποία φαίνεται ότι συνδέονται με το λεγόμενο Ἀρσενιατικό σχίσμα.\nΗ γοητεία της έρευνας δεν είναι να σου «μιλήσει» ευθέως το έγγραφο και να σου παραθέσει πληροφορίες. Είναι αυτά τα ψήγματα πληροφοριών που ο ερευνητής πρέπει να συνδέσει με άλλες μαρτυρίες για να διαμορφώσει την εικόνα και το γενικό πλαίσιο της εποχής.\nΠόσο χρόνο σας πήρε για γράψετε και να εκδόσετε το βιβλίο;\nH έρευνα αυτή πήρε αρκετά χρόνια. Η διπλωματική έκδοση πρέπει να γίνει με συγκεκριμένους κανόνες, με μεγάλη ακρίβεια και συνέπεια. Παράλληλα πρέπει να γίνει ο ιστορικός σχολιασμός. Είναι μια δουλειά δύσκολη, η οποία απαιτεί αφοσίωση και προσοχή στην κάθε λεπτομέρεια.\nΑπό αυτά τα 13 έγγραφα ποιο πιστεύετε ότι είναι το πιο πολύτιμο για την ιστορία του νησιού;\nΔεν μπορούμε να τα αξιολογήσουμε και δεν απαντά ποτέ ένας ιστορικός με αυτόν τον τρόπο. Δεν μπορώ να πω ποιο είναι το πιο σημαντικό έγγραφο˙ το έγγραφο που αφορά στην παραχώρηση ειδικού καθεστώτος στην Μονή, αυτά που διευθετούν τις σχέσεις της με το Πατριαρχείο, ή εκείνο που αναφέρεται σε ορισμένα προβλήματα που αντιμετώπισε η Μονή κατά το δεύτερο μισό του 13ο αιώνα. Όλα είναι σημαντικά καθώς φωτίζουν διαφορετικές όψεις της ιστορίας της Μονής.\nΕπειδή έχει προκύψει ένα θέμα με το ιδιοκτησιακό τα τελευταία χρόνια και το ελληνικό δημόσιο διεκδικεί την Πάτμο , θα θέλαμε να μας πείτε από τα έγγραφα αυτά προκύπτει ότι έχει παραχωρηθεί από τον Αυτοκράτορα στη Μονή η νήσος Πάτμος;\nΤα πατριαρχικά έγγραφα δεν αναφέρονται στο θέμα αυτό. Αντίθετα, αναφέρονται στα μετόχια της Μονής στην Κω και τη Λέρο.Το χρυσόβουλλο του Αλεξίου Α´ Κομνηνού, με το οποίο παραχωρήθηκε στον όσιο Χριστόδουλο η Πάτμος, αναφέρει ρητά ότι ο αυτοκράτορας δωρίζει ολόκληρο το νησί με τα γύρω νησάκια κατά πλήρη κυριότητα, ενώ απαλλάσσει τη Μονή από κάθε είδους φορολογική επιβάρυνση. Δεν ξέρω άλλη περίπτωση που να έχει παραχωρηθεί ένα ολόκληρο νησί. Παραχωρείται συνήθως μια περιοχή, ένα εγκαταλελειμμένο Μοναστήρι για να ανακαινιστεί ή ο τόπος για να ιδρυθεί ένα νέο.\nΣτην περίπτωση της Πάτμου ο αυτοκράτορας παραχώρησε ένα νησί έρημο, ακατοίκητο, χωρίς νερό και βλάστηση. Όταν γινόταν μια δωρεά από τον αυτοκράτορα, ένας εκπρόσωπος του κράτους πήγαινε επί τόπου προκειμένου να συντάξει το πρακτικό παραδόσεως, στο οποίο γινόταν λεπτομερής περιγραφή του τόπου.\nΟ συντάκτης του πρακτικού παραδόσεως της Πάτμου περιγράφει ένα τόπο με μερικές αγραπιδιές και λίγα πηγάδια. Από τα Πατριαρχικά έγγραφα μπορούμε να διασπιστώσουμε ότι αναπτύσσεται σταδιακά μία κοινότητα λαϊκών χάρη στο Μοναστήρι. Στα μέσα του 12ου αιώνα υπήρχαν στην Πάτμο 3 ιερείς που σημαίνει ότι υπήρχε μία αξιόλογη αριθμητικά κοινότητα που μεγάλωνε σταθερά.\nΑυτό που υπάρχει στο Μοναστήρι και είπατε ότι δεν μπορείτε να συναντήσετε κάπου αλλού αυτό τι σημαίνει για την ερευνητική κοινότητα του εσωτερικού και του εξωτερικού, τα πανεπιστήμια και τους φοιτητές;\nΗ μονή Πάτμου είναι ένας θησαυρός για τους ερευνητές. Άνθρωποι από ολόκληρο τον κόσμο θεωρούν ότι είναι πολύ τυχεροί να εργαστούν στο Αρχείο και τη Βιβλιοθήκη της Μονής. Για τους φοιτητές θεωρώ ότι είναι ένα πολύ καλό σχολείο να έρθουν να επισκεφθούν τη Μονή και να δουν πώς είναι ένα χειρόγραφο, ένα έγγραφο.\nΑυτά όλα, ο πλούτος η μοναδικότητα, τι πιστεύετε ότι σημαίνουν για μας τους κατοίκους της Πάτμου;\nΗ Μονή είναι ένας θησαυρός για το νησί και η ζωή των κατοίκων είναι άρρηκτα δεμένη με αυτή. Πολλά πράγματα κινούνται γύρω από αυτή. Για τον τουρισμό είναι ένα μεγάλο κεφάλαιο. Η Πάτμος διαθέτει φυσική ομορφιά, αλλά η μοναδικότητά της ξεκινάει από τη Μονή. Είναι αξιοθαύμαστο πώς αυτό το άνυδρο και άγονο νησί ταυτίστηκε με το καστρομονάστηρο.\nΌλα αυτά που έγιναν και περιγράψατε προηγουμένως, διατηρήθηκαν διά μέσου των αιώνων γι αυτό η Πάτμος συγκαταλέγεται στα Μνημεία Παγκόσμιας Κληρονομιάς της Ουνέσκο. Είναι η Πάτμος μοναδική περίπτωση;\nΝαι, είναι. Ο όσιος Χριστόδουλος ήταν η ισχυρή προσωπικότητα, αλλά από κει και πέρα η Μονή έτυχε επίσης της αυτοκρατορικής και πατριαρχικής προστασίας. Ένας άλλος παράγοντας που συνέβαλε στη μεγάλη ανάπτυξή της ήταν ότι οι μοναχοί αναγκάστηκαν να αναπτύξουν την εξωστρέφεια. Τα πρώτα μετόχια, εκτός από τα κτήματα της Λέρου που ήταν, αν θέλετε, ένα είδος προίκας που δόθηκε με την ίδρυση του μοναστηριού, βρίσκονταν στην Κρήτη, την Κω και τη Μικρά Ασία.\nΤο μετόχι του Στύλου στη δυτική Κρήτη είναι το πιο γνωστό, αλλά η Μονή κατείχε επίσης μεγάλες εκτάσεις στα μικρασιατικά παράλια. Τον 13ο αιώνα η Μονή διέθετε στολίσκο προκειμένου να μεταφέρει τα απαραίτητα από τα κτήματα της Μικράς Ασίας και της Κρήτης. Τον 16ο και 17ο αι. είχε πλοία τα οποία εμπιστευόταν σε λαϊκούς και τα οποία ταξίδευαν μέχρι τη Βενετία. Η Πάτμος καλλιέργησε την εξωστρέφεια για να μπορέσει να επιβιώσει και η εξωστρέφεια συνέβαλε καθοριστικά στην ακτινοβολία της.\nΤι ετοιμάζετε από δω και πέρα. Και γιατί βρίσκεστε εδώ;\nΜετά από τα Πατριαρχικά έγγραφα απομένει η έκδοση των Ιδιωτικών και Μοναστηριακών εγγράφων του βυζαντινού αρχείου. Υπάρχει επίσης το μεταβυζαντινό αρχείο, το οποίο είναι πλουσιότατο. Το Ινστιτούτο Ιστορικών Ερευνών, πρώην Κέντρο Βυζαντινών Ερευνών του Εθνικού Ιδρύματος Ερευνών συνδέεται με τη Μονή Πάτμου με μια ειδική, προνομιακή θα έλεγα, σχέση από το 1960. Υπήρξαν σημαντικές ερευνητικές αποστολές οι οποίες ευοδώθηκαν με την έκδοση των Αυτοκρατορικών εγγράφων, των εγγράφων των Δημοσίων λειτουργών, των Πατριαρχικών, με την προετοιμασία του καταλόγου των χειρογράφων, με την καταγραφή και ταξινόμηση των οθωμανικών εγγράφων που είναι σε εξέλιξη.\nΑυτό που θα ήθελα να τονίσω είναι ότι η Πάτμος είναι ένας χώρος που απαιτεί τη συνεργασία πολλών ανθρώπων. Δεν είναι υπόθεση ούτε ενός ερευνητή ούτε καν μόνο μιας γενιάς να ολοκληρώσει τη μελέτη και την αξιοποίηση του Αρχείου και της Βιβλιοθήκης.


1614 Δημοσιεύσεις • Σελίδα 162 από 162 • 1 ... 158, 159, 160, 161, 162\nRe: ΣΑΝ ΣΗΜΕΡΑ-7 ΙΟΥΛΙΟΥ\nαπό Maria K » Παρ 06 Ιούλ 2018, 22:43\nΑνεμοστρόβιλος ισχύος F3 έπληξε την περιοχή του Μιλάνου προκαλώντας τραυματισμούς, πτώσεις δέντρων και ζημιές σε οχήματα.\nΚύμα καύσωνα πλήττει τις ανατολικές ΗΠΑ και τον ανατολικό Καναδά.\nΠαραλία Λεντά, νότια Κρήτη. Φωτο: Πολύβιος Χριστοδουλάκης. Πηγή: Hellas weather\nLentas by Polyvios2, on Flickr\nΚαύσωνας στην Ουγγαρία.\n( εδώ, εδώ, εδώ, κι εδώ.)\nΜέτωπο κακοκαιρίας διασχίζει τη Γαλλία. Μια γυναίκα νεκρή από κεραυνό. Σφοδρή καταιγίδα σαρώνει το Παρίσι προκαλώντας ζημιές σε κτίρια και υποδομές.\nΕφημερίδα, ΣΚΡΙΠ, 13-7-1927\nΕΛΛΑΔΑ: Περιορισμός της αστάθειας των προηγούμενων ημερών και άνοδος της θερμοκρασίας.\nΕΥΡΩΠΗ: Διαταραχή στη βόρεια Ιταλία και στα Βαλκάνια, και χαμηλές πιέσεις στη Βόρεια Θάλασσα προκαλούν βροχές και σποραδικές καταιγίδες σε μεγάλο μέρος της ευρωπαϊκής ηπείρου.\nΚΟΣΜΟΣ:Φονικές πλημμύρες και κατολισθήσεις στο Βιετνάμ, ισχυρές βροχοπτώσεις στην Κορέα. Καιρικές αντιθέσεις στις αχανείς ΗΠΑ με τον καύσωνα να πλήττει τις ΝΔ ΗΠΑ, και με φθινοπωρινό σκηνικό στο άλλο άκρο, στις ΒΑ πολιτείες στα σύνορα με τον Καναδά. Έναρξη της περιόδου των αμερικανικών μουσώνων στην Αριζόνα.Φονικές πλημμύρες και κατολισθήσεις στο Βιετνάμ, ισχυρές βροχοπτώσεις και πλημμύρες στην Κορέα.\nΒροχές, καταιγίδες και πτώση της θερμοκρασίας στην βόρεια Ελλάδα. Καταιγίδες στην κεντρική και βόρεια Πελοπόννησο. Καταιγίδα στο Καρπενήσι. Φωτο: Έκτορας Τσακογιάννης\nΕΥΡΩΠΗ: Νεροποντή στην περιοχή του Μπέργκαμο στη βόρεια Ιταλία.\nΚΟΣΜΟΣ: Κεραυνός κτυπά σε τις εγκαταστάσεις του διαστημικού λεωφορείου Ατλαντίς αναγκάζοντας τη ΝΑΣΑ να αναβάλλει την εκτόξευση.\nΠερισσότερα για την 7η Ιουλίου 2011\nΟ τυφώνας Neoguri πλήττει την Ιαπωνία.\nRe: ΣΑΝ ΣΗΜΕΡΑ-8 ΙΟΥΛΙΟΥ 2002\nαπό Maria K » Σάβ 07 Ιούλ 2018, 22:54\nΣΑΝ ΣΗΜΕΡΑ - 8 Ιουλίου 2002, σφοδρή καταιγίδα ξεσπά στην Αθήνα το μεσημέρι, παραλύοντας την πόλη, προκαλώντας καταστροφές και το θάνατο ενός ανθρώπου. To παρακάτω σύντομο αφιέρωμα βασίστηκε σε παλιότερες δημοσιεύσεις εδώ, εδώ, εδώ κι εδώ.)\nΑποσπάσματα και αναφορές:\n«Στις 8 Ιουλίου, ισχυρή καταιγίδα έπληξε την\nπεριοχή της Αθήνας, με συνολική βροχή που ξεπέρασε τα 90 mm σε ένα τρίωρο στο κέντρο της Αθήνας, με\nαποτέλεσμα πλημμύρες σε περιοχές κοντά στον Κηφισό ποταμό, έναν νεκρό και αρκετές καταστροφές.\n(Πηγή: Κλιματικά δελτία Εθνικού Αστεροσκοπείου Αθηνών)\n« ... Hταν μια διαταραχή στην ανώτερη ατμόσφαιρα που κινήθηκε από την κεντρική Eυρώπη προς την περιοχή μας. O συνδυασμός των θερμικών και των δυναμικών αιτίων ενίσχυσε το φαινόμενο και έτσι η καταιγίδα είχε και μεγάλη ένταση και αρκετά μεγάλη διάρκεια».\n(Μια επιγραμματική ανάλυση του Δημήτρη Ζιακόπουλου που δημοσιεύτηκε την επόμενη μέρα της καταιγίδας, στις 9-7-2002, στην εφημερίδα Καθημερινή)\nΤα πρωτοσέλιδα των εφημερίδων από το Γιώργο Γκουρνέλο\nΤο ρεπορτάζ της εφημερίδας Ριζοσπάστης στις 9-7-2002\nΗ καταιγίδα από το αρχείο μηνυμάτων της λίστας (Yahoo Group mailing list) που έχει επιμεληθεί ο Κώστας Βίτσιος:\nRe: ΣΑΝ ΣΗΜΕΡΑ-8 ΙΟΥΛΙΟΥ\nαπό Maria K » Σάβ 07 Ιούλ 2018, 22:58\nΣτις 8 Ιουλίου 1680, τη χρονιά του «Μεγάλου Κομήτη», ανεμοστρόβιλος πλήττει το Κέμπριτζ της Μασαχουσέτης προκαλώντας το θάνατο ενός ανθρώπου. Ήταν ο πρώτος καταγεγραμμένος θανατηφόρος ανεμοστρόβιλος στη Βόρεια Αμερική.\nΙσχυρή χαλαζοκαταιγίδα στη Σόφια.\nΙσχυρή καταιγίδα στη Βουδαπέστη.\nΠερισσότερα παρακάτω από παλιότερη δημοσίευση εδώ.\nΑνεμοστρόβιλος στην Πάρμα της βόρειας Ιταλίας. Πηγή: http://www.tornadoit.org\nΕΛΛΑΔΑ: Σχεδόν αίθριος καιρός σε όλη τη χώρα με ΒΔ ρεύμα, άνοδο της θερμοκρασίας και με την αστάθεια των προηγούμενων ημερών να περιορίζεται σημαντικά.\nΕΥΡΩΠΗ: Χαμηλές πιέσεις επικρατούν στην κεντρική Ευρώπη και στη Βόρεια Θάλασσα προκαλώντας κατά τόπους φαινόμενα σε μια εκτεταμένη ζώνη της κεντρικής και δυτικής Ευρώπης. Υψηλές πιέσεις και καλοκαιρινές συνθήκες επικρατούν στη νοτιανατολική Ευρώπη.\nΚΟΣΜΟΣ: Έντονη ψυχρή εισβολή στο νότιο Περού με χιόνια, χαλάζι και ισχυρούς ανέμους κατεβάζει τη θερμοκρασία πολλούς βαθμούς κάτω από το μηδέν σε πολλές περιοχές. Οι ακραίες αυτές καιρικές συνθήκες προκάλεσαν το θάνατο 150 περίπου παιδιών αππό υποθερμία και ασθένειες που σχετίζονται με το κρύο.\nΕΛΛΑΔΑ: Φθινοπωρινό σκηνικό στη βόρεια Ελλάδα με βροχές χαμηλές θερμοκρασίες και βοριά.\nΚΟΣΜΟΣ: Λίγες μέρες μετά το πέρασμα του τυφώνα Άλεξ από το βορειοανατολικό Μεξικό, ένα άλλο τροπικό σύστημα σάρωσε τα αμερικανο-μεξικανικά σύνορα με ισχυρούς ανέμους, βροχοπτώσεις και χαλάζι.\nRe: ΣΑΝ ΣΗΜΕΡΑ-9 ΙΟΥΛΙΟΥ\nαπό Maria K » Δευτ 09 Ιούλ 2018, 12:01\nΗ τροπική καταιγίδα Barry πλήττει τη Νέα Σκωτία του Καναδά.\n( εδώ, εδώ, εδώ, εδώ κι εδώ.)\nΟ Ιούλιος του 1936 ήταν πολύ βροχερός στη Γαλλία. Μία από τις καταιγίδες που ξέσπασε στην Αλσατία τη νύχτα της 9ης του μήνα ήταν σφοδρή ισχυρή χαλαζόπτωση ενώ ανεμοστρόβιλος σάρωσε την περιοχή των Αρδεννών στα γαλλοβελγικά σύνορα. Κατολισθήσεις προκλήθηκαν και στην περιοχή της Σαβοΐας.\nΜετά το φονικό πέρασμα του τυφώνα Ντένις, από την Καραϊβική, όπου προκάλεσε το θάνατο 30 ανθρώπων, οι πρώτες καταιγίδες του τυφώνα πλησιάζουν στις ακτές της Φλόριντα.\nΑστάθεια στην Άρτα.\nΕΛΛΑΔΑ: Παροδική θερμή εισβολή από τα δυτικά φέρνει αίθριο και ανέφελο καιρό και πολλή ζέστη σε όλη τη χώρα. Εξαίρεση αποτελεί η άκρα βορειοανατολική χώρα όπου, λόγω διέλευσης ψυχρού μετώπου βορείως των συνόρων μας, αναπτύχθηκε αστάθεια με εκδήλωση τοπικών καταιγίδων.\nΕΥΡΩΠΗ: Βαρομετρικό χαμηλό στη Βαλτική εκτείνει ψυχρό μέτωπο από τις βαλτικές χώρες μέχρι τα Βαλκάνια. Διαδοχικές διαταραχές ατλαντικής προέλευσης προκαλούν άστατο καιρό στην υπόλοιπη Ευρώπη με κατά τόπους φαινόμενα και ποικίλη νεφοκάλυψη ενώ καλοκαιρινές συνθήκες επικρατούν στην Μεσόγειο.\nΙσχυρή νεροποντή μετά τον καύσωνα στο Μόντρεαλ του Καναδά.\nΝεροποντή στο Τορίνο.\nΠερισσότερα για την 9η Ιουλίου 2011, εδώ κι εδώ.\nΚαταιγίδα στους καταρράκτες του Νιαγάρα.


Queen Secret: Παπουτσάκη- Τζιόβας χώρισαν! Ποιος φταίει;\nΠαπουτσάκη- Τζιόβας χώρισαν! Ποιος φταίει;\nΤο ποιος φταίει για το χωρισμό του Ορέστη Τζιόβα και της Κατερίνας Παπουτσάκη αποκάλυψε σήμερα το πρωί το “Πρωινό Ant1”. Οι παρουσιαστές Σίσσυ και Χρήστος και η Χριστίνα Πολίτη έριξαν φως στην υπόθεση.\n“Έχεις μια φίλη, μια κοπέλα που έχετε ένα μαγαζί μαζί που χώρισε πρόσφατα” είπε αρχικά η γνωστή δημοσιογράφος απευθυνόμενη στον Χρήστο Φερεντίνο και συνέχισε: “Άκουσα κάτι και θέλω να το πούμε εδώ, στο τραπέζι”, κάνοντας τον Χρήστος Φερεντίνος να δηλώσει: “Πρόσεχε τι θα πεις”.\n“Εγώ άκουσα ότι, ενώ αυτή η κοπέλα φαίνεται ότι όλο αυτή βρίσκει κάποιον άλλο, απίστησε το ταίρι της... Εγώ ξέρω ότι εκείνος έκανε την απιστία, γι’ αυτό χώρισαν. Ενώ όλοι καταλογίζουν στην Κατερίνα ότι αμέσως βρήκε κάποιον και αντικατέστησε τον Ορέστη, εγώ άκουσα ότι ο Ορέστης ήταν αυτός που έκανε την “κουτσουκέλα”!”, είπε χαρακτηριστικά.\nΩστόσο, ο Χρήστος προσπάθησε να μην πάρει θέση, αλλά τελικά δήλωσε: “Ο Ορέστης περνάει το δικό του ζόρι. Αυτό έχω να πω εγώ. Όταν ευθύνεσαι και έχεις λερωμένη τη φωλιά σου -το έχω πάθει κι εγώ αυτό σε χωρισμούς- όταν φταις, περνάς μεγαλύτερη δυσκολία”.\nΕτικέτες Κατερίνα Παπουτσάκη, Ορέστης Τζιόβας, lifestyle


Στρατή Λημνιού “Τι μου τη χάρισες αυτή τη μπομπονιέρα” και Μαριάννας Λούρμπα «Σιγή Όντος» μια Συνάντηση με εξαιρετικά αποτελέσματα - Travelling News\nΑρχική Ειδήσεις στα Ελληνικά Στρατή Λημνιού “Τι μου τη χάρισες αυτή τη μπομπονιέρα” και Μαριάννας Λούρμπα...\nΣτρατή Λημνιού “Τι μου τη χάρισες αυτή τη μπομπονιέρα” και Μαριάννας Λούρμπα «Σιγή Όντος» μια Συνάντηση με εξαιρετικά αποτελέσματα\nΕξαιρετικές οι εντυπώσεις από τη “Σιγή Όντος”, οι σκιές μιλούν επαναφέρουν μνήμες που μόνο θετικά συναισθήματα ξυπνούν….αυτή η θετική πλευρά και η ομορφιά κρύβονται κάτω από το αποτέλεσμα των έργων μιας Έκθεσης που είναι τόσο ιδιαίτερη, ώστε σε απορροφά χωρίς να το καταλάβεις, αφήνοντας πίσω σου την καθημερινότητα, τα προβλήματα, τα προσωπεία, τα πρέπει.\nΣτρατή Λημνιού “Τι μου τη χάρισες αυτή τη μπομπονιέρα” και Μαριάννας Λούρμπα «Σιγή Όντος»\nΗ Μαριάννα Λούρμπα μας μιλάει για την τρίτη προσωπική της έκθεση και μας οδηγεί στον μαγικό κόσμο των σκιών «Μέσα από αυτά τα έργα μου θέλω να επικοινωνήσω με το κοινό, να του δείξω την ελκυστική πλευρά της πραγματικότητας μέσα από το παιχνίδι των σκιών…» και συνεχίζει\n«Επειδή η σκιά ζει μόνο όταν υπάρχει φως.. σας ευχαριστώ για την τιμή και την χαρά να είστε μαζί μου και να κάνετε την νύχτα αυτη να λάμψει!»\nΠλούσιο το ταξίδι στις σελίδες του νέου βιβλίου του Στρατή Λημνιού “Τι μου τη χάρισες αυτή τη μπομπονιέρα”! Πρόκληση για ανάγνωση!\nΤο εξώφυλλο του βιβλίου φιλοτεχνήθηκε με το ασπρόμαυρο χρώμα των εικαστικών σκέψεων της έκθεσης «Σιγή Όντος» της Μαριάννα Λούρμπα!\nΜια Συνάντηση τεχνών,\nμε σημείο αναφοράς μια μπομπονιέρα!\nΈνας συγγραφέας και μια εικαστικός “Ενώνουν” την έμπνευση τους και δημιουργούν ο καθένας ένα αυτοτελές καλλιτεχνικό αποτέλεσμα με κοινό παρονομαστή… μια μπομπονιέρα.\nΗ ίδια μπομπονιέρα εμπνέει την εικαστικό η οποία προβάλει τους πολλαπλούς ρόλους της ηρωίδας του συγγραφέα, την σύντροφο, τη μητέρα, την φίλη, την ερωμένη.\nΤο βιβλίο “Τι μου τη χάρισες αυτή την μπομπονιέρα;” μία από τις εμπορικές επιτυχίες του καλοκαιριού\nΌπως όλα δείχνουν αναμένεται να αποτελέσει μία από τις εμπορικές επιτυχίες του καλοκαιριού\nΚυκλοφορεί επίσημα σε όλα τα κεντρικά βιβλιοπωλεία της χώρας από τη Τετάρτη 18 Απριλίου.\nΟ Στρατής Λιμνιός γεννήθηκε στη Θεσσαλονίκη.\nΣπούδασε Δημοσιογραφία και Επικοινωνία.\nΖεί και εργάζεται στην Αθήνα τα τελευταία 15 χρόνια και μετρά πολλές συνεργασίες με τηλεοπτικούς σταθμούς και εφημερίδες.\nΑγαπά το κέντρο της Αθήνας όπου και διαμένει, τους ανθρώπους της καθημερινότητας και τον γοητευτικό θόρθβο της πρωτεύουσας. Θεωρεί πηγή έμπνευσης την αλήθεια των ανθρώπων που δεν διστάζουν να εξομολογούνται μυστικά και σκέψεις τους με ειλικρίνεια και γενναιότητα.\nΜε τη συγγραφή ασχολείται τα τελευταία τρία χρόνια και αυτό είναι το δεύτερό του μυθιστόρημα.\nΤο πρώτο του μυθιστόορημα με τίτλο “Γιατί μου κατσικώθηκες;» κυκλοφόρησε το 2015 από τις εκδόσεις Ηρόδοτος.\nΗ Μαριάννα Λούρμπα ζει και εργάζεται ως Visual Designer στην Αθήνα. Είναι κάτοχος Bachelor of Arts (Hons) Degree in Graphic Design του Middlesex University και Master Degree in Graphica del prodotto του πανεπιστήμιο IED στο Μιλάνου.\nΣχεδιάζει design αντικείμενα για μουσεία και χώρους τέχνης.\nΤο 2011 ξεκίνησε το σχεδιασμό της σειράς “Artjewels”, για το Μουσείο Μπενάκη.\nΗ δουλειά της έχει λάβει διακρίσεις και έχει παρουσιαστεί σε σημαντικές εκθέσεις στην Ελλάδα και στο εξωτερικό.\nΤα τελευταία χρόνια παρέα με το φακό της αποτυπώνει εικαστικές φόρμες φυσικού και αστικού τοπίου “Δισδιάκριτες” κάνοντας το 2016 και τη πρώτη της ατομική έκθεση.\nΠροηγούμενο άρθροNαός Επικούριου Απόλλωνα: Για πρώτη φορά στην ιστορία του ολονύχτια παράσταση\nΕπόμενο άρθροH πρώτη κάρτα αξιοθέατων της Αθήνας από την κάρτα iVenture είναι γεγονός


Ηλίας Μαμαλάκης: «Αυτή η περίοδος της ζωής μου ήταν πραγματικά δύσκολη» - Tvnea.com ©\nHome / media / Ηλίας Μαμαλάκης: «Αυτή η περίοδος της ζωής μου ήταν πραγματικά δύσκολη»\nΗλίας Μαμαλάκης: «Αυτή η περίοδος της ζωής μου ήταν πραγματικά δύσκολη»\nΜαρία Πρατσή 4/15/2022 01:30:00 μ.μ. media\nΜια εφ’ όλης της ύλης συνέντευξη παραχώρησε ο Ηλίας Μαμαλάκης, το πρωί της Παρασκευής, στην κάμερα του Happy Day και τη δημσοιογράφο Όλγα Λαφαζάνη. Μέσα σε όλα, ο αγαπημένος μάγειρας αναφέρθηκε στην επέμβαση που έκανε στο στομάχι του και από 132 κιλά έχασε τα 52!\nΠιο συγκεκριμένα, ο Ηλίας Μαμαλάκης σημείωσε χαρακτηριστικά πως «είχα φτάσει να είμαι 132 κιλά σε μια περίοδο της ζωής μου που ήταν πραγματικά δύσκολη. Είδα ότι αυτό είναι εξαιρετικά κακό, δηλαδή κινούμουν πολύ δύσκολα και είχα μια βουλιμία. Έκανα μια επέμβαση στο στομάχι. Έχασα 52 κιλά και από τότε δεν τα ξαναπήρα».\n«Τα πρώτα χρόνια, βέβαια, ο εγκέφαλος πρέπει να πω ότι ήταν εγκέφαλος παχύσαρκου. Δηλαδή έβαζα ένα τεράστιο πιάτο μακαρόνια με κιμά και τυριά, γιατί αυτό ήθελε ο εγκέφαλος του χοντρού, αλλά έτρωγα τρεις μπουκιές και χόρταινα».\n«Έχω περιορίσει πάρα πολύ το κρέας στη ζωή μου χωρίς να έχω φιλοσοφική θεωρία για vegan ή vegeterian» συμπλήρωσε ο Ηλίας Μαμαλάκης στο μαγκαζίνο της Σταματίνας Τσιμτσιλή στον Alpha. «Το στοιχείο του ριάλιτι και της ίντριγκας είναι πάρα πολύ μεγάλο στο Survivor. Δηλαδή βλέπουμε να τσακώνονται και να ευτελίζονται, εμένα δεν μου πάει σαν τηλεθεατή αυτό το πράγμα».\nΗλίας Μαμαλάκης: «Αυτή η περίοδος της ζωής μου ήταν πραγματικά δύσκολη» Reviewed by Μαρία Πρατσή on 4/15/2022 01:30:00 μ.μ. Rating: 5


Θρήνος στο Τέξας – Τι όπλισε το χέρι του Έλληνα μακελάρη - Κόσμος - Νέα Κρήτη\nΤώρα διαβάζετε: Θρήνος στο Τέξας – Τι όπλισε το χέρι του Έλληνα μακελάρη\nΘρήνος στο Τέξας – Τι όπλισε το χέρι του Έλληνα μακελάρη\nΟ ήσυχος έφηβος που ήταν «γεννημένος για να σκοτώνει». Κάπως έτσι περιγράφουν τα αμερικανικά Μέσα Ενημέρωσης τον 17χρονο Ελληνικής καταγωγής, Δημήτριο Παγουρτζή που σκόρπισε τον τρόμο στο Τέξας.\nΗ μέθοδος δράσης, το εφηβικό παρουσιαστικό του δολοφόνου, τα πλάνα με τους πανικόβλητους μαθητές που έτρεχαν να σωθούν κι έβγαιναν από το σχολείο τους σε ζωντανή μετάδοση από τηλεοπτικά δίκτυα: το μακελειό της Παρασκευής δημιούργησε σε πολλούς την παραίσθηση του déjàvu.\nΠριν από μόλις τρεις μήνες, 17 άνθρωποι έπεσαν νεκροί από τις σφαίρες ενός 19χρονου σε λύκειο στην πόλη Πάρκλαντ, στη Φλόριντα. Εκείνο το μακελειό έδωσε το έναυσμα μιας τεράστιας κινητοποίησης στις ΗΠΑ, με κεντρικό αίτημα να περιοριστεί η πρόσβαση στα πυροβόλα όπλα.


Κυριακή, 05 Ιανουάριος 2020 18:06\nη πρόταση Τσίπρα για Πρόεδρος Δημοκρατίας\n"Να επισπεύσει την επανεκλογή Παυλόπουλου με μεγάλη πλειοψηφία ..."\nΟ Προκόπης Παυλόπουλος είναι τελικά η επιλογή του Αλέξη Τσίπρα για το προεδρικό αξίωμα, αυτό είπε στη συνέντευξη του ο Προέδρος του ΣΥΡΙΖΑ στο ΒΗΜΑ της Κυριακής και στον Άρη Ραβανό\nΤι είπε για τον Προκόπη Παυλόπουλο ο Αλέξης Τσίπρας στην ερώτηση του δημοσιογράφου, - Σε περίπτωση που ο Κυρ. Μητσοτάκης επιλέξει άλλο πρόσωπο, εκτός του νυν Προέδρου, εσείς θα επιμείνετε στον Προκόπη Παυλόπουλο ή θα αναζητήσετε άλλον υποψήφιο και με ποια χαρακτηριστικά; Η προεδρική εκλογή δεν αποτελεί ευκαιρία για να υπάρξει και ένα αρραγές μέτωπο σε μια κρίσιμη στιγμή για τις ελληνοτουρκικές σχέσεις με πρόσωπο κοινής αποδοχής;\nΤο αρραγές μέτωπο και η εθνική στρατηγική είναι απαραίτητη προϋπόθεση για την αντιμετώπιση εθνικών απειλών και κινδύνων. Για αυτό και εγώ με αίσθηση ευθύνης δήλωσα καθαρά ότι στα εθνικά θέματα δεν θα κάνω όσα έκανε ο κος Μητσοτάκης σε εμένα. Δεν θα ακολουθήσω τον ολισθηρό δρόμο της λαϊκίστικης αντιπολίτευσης και της πατριδοκαπηλίας. Όπου χρειάζεται συναίνεση, θα τη δώσουμε. Όπου χρειάζεται κριτική, θα είναι εποικοδομητική.Ωστόσο η συναίνεση είναι σαν το ταγκό. Χρειάζεται δυο. Και κυρίως χρειάζεται συντονισμός και όχι αλλοπρόσαλλες κινήσεις.Όσα επιχειρεί, σήμερα, ο κ. Μητσοτάκης με αφορμή την εκλογή ΠτΔ είναι απολύτως αλλοπρόσαλλα. Όταν πριν ένα χρόνο πήρα την απόφαση να αλλάξουμε το σχετικό άρθρο του Συντάγματος και να απεμπλέξουμε την προεδρική εκλογή από τη διάλυση της Βουλής, δεν μπορούσα να φανταστώ αυτόν τον διασυρμό, τόσο του αξιώματος, όσο και της διαδικασίας. Όταν όμως αυτό γίνεται σε συνθήκες έντασης των ελληνοτουρκικών σχέσεων αναδεικνύει αβάσταχτη ελαφρότητα, έως ανευθυνότητα. Αυτό λοιπόν πρέπει να τελειώσει εδώ. Ο Προκόπης Παυλόπουλος προέρχεται από διαφορετική πολιτική οικογένεια από τη δική μου, αλλά είναι ένας Πρόεδρος που ενώνει αντί να διχάζει και εργάζεται για την πολιτική συναίνεση. Και ως ΠτΔ έχει αποδείξει ότι στηρίζει μια σύγχρονη Ελλάδα ενώ, με το επιστημονικό του κύρος, προασπίζει απαρέγκλιτα τα κυριαρχικά της δικαιώματα και την ίδια στιγμή, εργάζεται για τον διάλογο, τη συνεργασία και την επίλυση οιασδήποτε διαφοράς βάση του διεθνούς δικαίου.Ο πρωθυπουργός οφείλει να το αναγνωρίσει και κυρίως να συνειδητοποιήσει τη κρισιμότητα των στιγμών και να αφήσει τα «προεδρικά καλλιστεία». Να επισπεύσει την επανεκλογή Παυλόπουλου με μεγάλη πλειοψηφία και αμέσως μετά να ζητήσει τη σύγκληση του Συμβουλίου Πολιτικών Αρχηγών υπό τον επανεκλεγέντα Πρόεδρο, για να συμφωνήσουμε πάνω στις βασικές γραμμές της εθνικής στρατηγικής απέναντι στη Τουρκία.


OBD2, Διαγνωστικά Αυτοκινήτων (+iOS & Android Apps) - ired.gr\nOBD2, Διαγνωστικά Αυτοκινήτων (+iOS & Android Apps)\nΤι είναι το OBD2, πώς λειτουργεί και πώς να το χρησιμοποιήσετε.\nΜέχρι σήμερα, τα διαγνωστικά συστήματα αυτοκινήτων είχαν χαρακτηριστικά του κάθε κατασκευαστή και η σχεδίασή τους ήταν τέτοια ώστε να μπορεί να έχει πρόσβαση σε αυτά, μόνον το προσωπικό των εξουσιοδοτημένων συνεργείων. Το καθεστώς αυτό αλλάζει με την εισαγωγή του τυποποιημένου συστήματος OBD2, το οποίο μάλιστα αποτελεί και Ευρωπαϊκό πρότυπο (EOBD) για όλα τα νέα μοντέλα αυτοκινήτων.\nΤο σύστημα αυτό καλείται στα Ελληνικά "Διάγνωση επί του οχήματος" ή στα Αγγλικά "On Board Diagnosis"\nΣύμφωνα με την οδηγία που εξέδωσε η Ευρωπαϊκή Ένωση 89/69EU, με ημερομηνία 13/10/1998, επέβαλε την εγκατάσταση συστημάτων διάγνωσης εντός των οχημάτων από όλους τους κατασκευαστές. Πάντα σύμφωνα με την οδηγία αυτή, οι κατασκευαστές είναι πλέον, για πρώτη φορά, υποχρεωμένοι να εξοπλίζουν τα οχήματα με συστήματα διάγνωσης τα οποία θα διαθέτουν τυποποιημένες μονάδες διασύνδεσης και συνδέσμους (φίσες), ώστε να είναι εφικτή η σύνδεση του οποιουδήποτε κατάλληλου εξοπλισμού διάγνωσης.\nΟι κατασκευαστές υποχρεώνονται επίσης να δημοσιεύουν τις λεπτομέρειες από τα σημαντικά μέρη των διαγνωστικών τους συστημάτων, οι οποίες μέχρι σήμερα αποτελούσαν ιδιοκτησία των εταιρειών. Οι οδηγίες της Ευρωπαϊκής Ένωσης ισχύουν για όλους τους κινητήρες εσωτερικής καύσης με βενζίνη που θα παραχθούν από το 2000 και μετά, καθώς και για τους κινητήρες πετρελαίου που θα παραχθούν από το 2003 και μετά. Πολλοί κατασκευαστές όμως είχαν υιοθετήσει το πρότυπο αρκετά πιο πριν το 2000, μερικοί και από το 1996.\nΣύμφωνα με τις παραπάνω απαιτήσεις, ο σύνδεσμος OBD2 ή EOBD (European On Board Diagnosis) επιβάλλεται να βρίσκεται μέσα στον χώρο των επιβατών και κοντά στην θέση του οδηγού. Αυτή η υποχρέωση έρχεται σε αντίθεση με προηγούμενα συστήματα,όπου ο αντίστοιχος σύνδεσμος βρισκόταν μέσα στον χώρο του κινητήρα, και τώρα πλέον θα βρίσκεται κάπου κάτω από το ταμπλό των οργάνων, ή στην κεντρική κονσόλα, μερικές φορές και πίσω από το τασάκι.\nΣτην πράξη, ο OBD2 περιλαμβάνει μια θύρα (connector) 16 επαφών αν και δεν υπάρχουν ακροδέκτες σε όλες τις αντίστοιχες θέσεις.\nΣτον πίνακα που θα δείτε πιο κάτω, περιγράφονται τα διάφορα πρωτόκολλα του διαύλου, αλλά είναι γεγονός, ότι δεν υπάρχει πλήρης συμφωνία μεταξύ των κατασκευαστών. Οι Αμερικάνικες εταιρείες όπως η Ford χρησιμοποιούν πρωτόκολλο PWM (Pulse Width Modulation) και η General Motors VPW (Variable Pulse Width Modulation) , και οι δύο σύμφωνα με το πρότυπο SAE J1850 , ενώ οι Ευρωπαίοι και Ασιάτες κατασκευαστές χρησιμοποιούν γενικά KWP (Key Word Protocol) σύμφωνα με το ISO 9141-2 , αλλά τελευταία μετά το 2004 έχει αρχίσει από μερικούς και η χρήση του CAN (VAG GROUP , OPEL , MAZDA).\nΔείτε ακόμη: Θερμόμετρο υπερύθρων, όταν η τεχνολογία κάνει τη ζωή μας πιο εύκολη\nΣε περίπτωση βλάβης, ανάβει στο ταμπλό του αυτοκινήτου μας η ενδεικτική λυχνία MIL (Mulfunction Indicator Lamp).\nΕάν κατά την διάρκεια μιας διαδρομής η λυχνία ανάψει και παραμείνει αναμμένη, τότε υπάρχει κάποιο πρόβλημα στον κινητήρα. Για την ακρίβεια το άναμμα της λυχνίας σημαίνει ότι τα ηλεκτρονικά μέρη του κινητήρα διέγνωσαν κάποια δυσλειτουργία στην ανάφλεξη ή στον ψεκασμό, οπότε, αυτόματα τα ηλεκτρονικά του κινητήρα μεταβαίνουν σε κατάσταση ασφαλούς λειτουργίας (Safe Mode) για να αποφευχθούν ζημιές στον κινητήρα και ακινητοποιούν το όχημα. Κατά την στιγμή της ανίχνευσης της βλάβης, το σύστημα αποθηκεύει όλα τα δεδομένα από τους κρίσιμους αισθητήρες σε μια περιοχή μνήμης, η οποία καλείται Freeze Frame.\nΟι κωδικοί όπως αυτοί καθορίζονται από τα SAE J2012 και ISO DIM 15031-6 πρωτόκολλα, αποτελούνται από πέντε χαρακτήρες της πιο κάτω μορφής:\nΈχουμε συμπεριλάβει όλους τους διαγνωστικούς κωδικούς σφάλματος σε ένα αρχείο «.PDF» για δική σας ενημέρωση και μπορείτε να τους κατεβάσετε πατώντας εδώ.\nΠαρακάτω έχουμε μια φωτογραφία που δείχνει πού μπορεί να βρίσκεται ο σύνδεσμος (φίσα) OBD2 σε ένα σύγχρονο αυτοκίνητο.\nΣυσκευές τεστ για το σύστημα OBD2 θα βρείτε πολλές στην αγορά και με διάφορες δυνατότητες. Κάποιες μάλιστα καλύπτουν αυτοκίνητα από το 1996 και μετά, σε όλους τους τύπους πρωτοκόλλων διασύνδεσης που υπάρχουν. Η επικοινωνία τους είναι ως επί το πλείστον ασύρματη με το αντίστοιχο πρόγραμμα απεικόνισης που μπορεί να είναι για PC, ή κινητό smartphone iOS ή Android.\nΗ διασύνδεσή τους γίνεται, όπως είπαμε, ασύρματα είτε μέσω Bluetooth, είτε μέσω δικτύου Wi-Fi. Στην πρώτη περίπτωση πρέπει να κάνουμε ζευγοποίηση του κινητού ή του PC μας με τη συσκευή και μετά να τρέξουμε το αντίστοιχο πρόγραμμα. Στη δεύτερη πρέπει να εισέλθουμε στο δίκτυο Wi-Fi που δημιουργεί η συσκευή με το PC ή το smartphone ή tablet και μετά να ανοίξουμε και πάλι το αντίστοιχο πρόγραμμα για να δούμε τις παραμέτρους του κινητήρα μας.\nΌσον αφορά τις τιμές, αυτές ξεκινούν από 20€ περίπου και φτάνουν και τα 150€ για συσκευές προσωπικής χρήσης για ιδιώτες πάντα. Υπάρχουν και μεγάλα επαγγελματικά μοντέλα σαφώς πιο ακριβά που απευθύνονται βέβαια σε επαγγελματίες και συνεργεία αυτοκινήτων. Θα βρείτε επίσης καλωδιώσεις και αντάπτορες μετατροπής για συγκεκριμένες μάρκες αυτοκινήτων που μπορεί να είναι παλιότερες και έχουν διαφορετικές φίσες.\nΜια άλλη ονομασία για τις συσκευές OBD2 που θα δείτε είναι ELM 327. Ο λόγος που την αναφέρουμε είναι γιατί οι περισσότερες έρχονται χωρίς αντίστοιχο πρόγραμμα μαζί, αλλά είναι συμβατές με τα προγράμματα που θα βρείτε στο Apple App Store και στο Google Play Store αντίστοιχα. Απλά να ξέρετε ότι πρόκειται για το ίδιο πράγμα.\nΑν θέλετε να δείτε αν το μοντέλο του αυτοκινήτου σας είναι συμβατό με το OBD2 πρωτόκολλο, πηγαίνετε στην πιο κάτω σελίδα επιλέξτε τη μάρκα του αυτοκινήτου σας στο αντίστοιχο κουτάκι με το αναδυόμενο μενού με τις μάρκες αυτοκινήτων και, αφού φορτωθεί η νέα σελίδα, κοιτάξτε τον πίνακα με τα μοντέλα της εταιρίας που επιλέξατε.\nΔείτε αν το αυτοκίνητό σας είναι συμβατό εδώ.\nΕπίσης, αν θέλετε να δείτε πού βρίσκεται ο σύνδεσμος (φίσα) του OBD2 στο μοντέλο του αυτοκινήτου σας, πηγαίνετε στην πιο κάτω σελίδα, επιλέξτε τη μάρκα του αυτοκινήτου σας, μετά το μοντέλο της εταιρίας - στα αντίστοιχα αναδυόμενα μενού - και θα εμφανιστούν φωτογραφίες που δείχνουν πού βρίσκεται ακριβώς η φίσα στο δικό σας αυτοκίνητο.\nΔείτε που βρίσκεται ο connector OBD2 του αυτοκινήτου σας, εδώ.\nΌπως είπαμε, κάποιες έρχονται μαζί με πρόγραμμα (για PC σχεδόν πάντα). Στις περισσότερες όμως των περιπτώσεων (ειδικά για τις Bluetooth), θα πρέπει να κατεβάσετε εσείς κάποιο πρόγραμμα από το iOS App Store ή το Google Play Store. Για να σας βοηθήσουμε, βρήκαμε μερικά και τα περιγράφουμε πιο κάτω.\nEOBD Facile - OBD2 car diagnostic scan tool (iOS-Android-Mac-PC)\nΑπαιτεί iOS 6 ή μεταγενέστερο, συνδέεται μέσω Wi-Fi για Mac, PC, iOS και μέσω Bluetooth για Android μόνο - άρα το OBD2 διαγνωστικό μηχάνημα που αγοράσατε πρέπει να υποστηρίζει Wi-Fi - βγαίνει και σε έκδοση για PC (Windows XP, Vista, 7 και 8) και Mac, αλλά δεν είναι δωρεάν σε αντίθεση με τη smartphone έκδοση. Υποστηρίζει τους κωδικούς σφάλματος για όλα τα αυτοκίνητα και επίσης τους ιδιαίτερους κωδικούς των παρακάτω κατασκευαστών: Renault, Peugeot Citroën, Opel, BMW, Ford, Audi, Volkswagen, Skoda, Fiat, Alfa Romeo.\nΜπορείτε να αγοράσετε μάλιστα και συγκεκριμένο OBD2 tester από την ίδια εταιρία που βγάζει και το πρόγραμμα και ξεκινούν από 49,90€ η Wi-Fi έκδοση και 45,90€ η Bluetooth έκδοση. Το πρόγραμμα για PC και Mac αρχίζει από 29,90€ και φτάνει μέχρι 49,90€ αναλόγως την έκδοση και τις δυνατότητες.\nΜπορείτε να δείτε και βίντεο με την παρουσίαση εδώ.\niOBD2 -XTOOLTECH CO. LTD (iOS-Android)\nΚαι αυτό υποστηρίζει Wi-Fi και Bluetooth (με επιπλέον αγορές εντός της εφαρμογής 20€). Ακόμη περισσότερο υποστηρίζει και τα ειδικά προγράμματα των BMW (80€) και VAG (30€) με επιπλέον αγορές. Απαιτεί να έχετε αγοράσει εσείς ένα OBD2 tester Wi-Fi ή Bluetooth.\nΔείχνει σε πραγματικό χρόνο πληροφορίες από τις περισσότερες παραμέτρους της μηχανής (ανάλογα το μοντέλο) και μπορείτε να ρυθμίσετε το τι θα βλέπετε εσείς στην οθόνη του κινητού σας ανάλογα με τις επιθυμίες σας.\nBlue Driver OBD2 Scan Tool (iOS-Android)\nΊσως το πιο άρτιο πρόγραμμα και εντελώς δωρεάν (ως πρόγραμμα). Χρησιμοποιείται ακόμη και από επαγγελματίες ή ερασιτέχνες της αυτοκίνησης που κάνουν μετατροπές στον κινητήρα τους. Πέραν των όσων κάνουν τα υπόλοιπα προγράμματα της κατηγορίας, μπορεί ακόμη και να σβήνει και να κάνει reset στους κωδικούς σφάλματος που εμφανίζονται, υποστηρίζει επιπλέον ειδικά τεστ για τις μάρκες: Chrysler, GM, Ford και Toyota με πληροφορίες όπως: ABS, Airbags, Transmission κλπ.\nΔυστυχώς απαιτεί τη δική του συσκευή και μόνο για να δουλέψει, που συνδέεται μέσω Bluetooth μόνο και συνδέεται ακόμη και και σε Mac-PC με αντίστοιχο πρόγραμμα. Το κόστος της συσκευής είναι 99$. Το μεγάλο του ατού είναι ότι έχει λειτουργίες - και μάλιστα εκτεταμένες - που τα υπόλοιπα δεν έχουν.\nOBD2 port Lookup - Car’s DLC (iOS-Android)\nΤέλος, να προσθέσουμε και μια απλή εφαρμογή που θα σας βοηθήσει να βρείτε τη θύρα OBD2 στο αυτοκίνητό σας και πού βρίσκεται. Είναι εντελώς δωρεάν.\nΘα βρείτε πολλές ακόμη εφαρμογές για το θέμα στο iTunes Store και στο Play Store και το μόνο που έχετε να κάνετε είναι να διαβάσετε την (εκτεταμένη) περιγραφή τους, για να δείτε ποια σας καλύπτει καλύτερα.


Η επόμενη μέρα για τη McLaren (φωτό) - Newpost.gr\nτου Newsroom Δημοσίευση 17 Φεβρουαρίου 2014, 17:16 / Ανανεώθηκε 17 Φεβρουαρίου 2014, 17:16 Η επόμενη μέρα για τη McLaren (φωτό)\nΈνα supercar με αγωνιστικές καταβολές, εξαιρετικό στην πίστα αλλά και φιλικό στο δρόμο με αξεπέραστη πολυτέλεια και άνεση.\nΜια μέρα μετά τη διαρροή που σημειώθηκε στο διαδίκτυο την Κυριακή, η McLaren σπεύδει να ανακοινώσει επίσημα τα χαρακτηριστικά του μοντέλου της και να δώσει στη δημοσιότητα και τις εργοστασιακές φωτογραφίες.\nΟυσιαστικά με την κίνηση αυτή δίνει απλώς επίσημο χαρακτήρα στα όσα χθες είδαν το φως της δημοσιότητας… από την κλειδαρότρυπα. Έτσι, ανακεφαλαιώνοντας το νέο supercar της McLaren, η 650S, έρχεται να τοποθετηθεί ανάμεσα στην 12C και την P1 διευρύνοντας τη γκάμα της και τις επιλογές των ελάχιστων τυχερών που έχουν τη δυνατότητα να αποκτήσουν μια από αυτές.\nΔιαθέσιμη θα είναι από την άνοιξη, σε δυο εκδόσεις, κλειστή και Spider με ηλεκτρικό μηχανισμό ανοίγματος της οροφής, ενώ πίσω από την πλάτη του οδηγού θα βρίσκεται ο V8 κινητήρας με τα δυο τούρμπο και τον κωδικό M838T, ο οποίος αποδίδει 650 ίππους. Αν και οι επίσημες επιδόσεις θα ανακοινωθούν στη Διεθνή Έκθεση Αυτοκινήτου της Γενεύης, επιβεβαιώνεται από την ίδια τη McLaren ότι η 650S θα είναι ταχύτερη από την 12C, η οποία θα συνεχίσει να διατίθεται στην αγορά.\nΗ σχεδίαση του εμπρός τμήματος και πιο συγκεκριμένα του προφυλακτήρα παραπέμπει στην P1, ενώ πολύ προσεκτική δουλειά έχει γίνει ώστε αυτός να παράγει τη σωστή αεροδυναμική φόρτιση στο αυτοκίνητο έτσι ώστε να χαρίζει ισορροπία στην οδική συμπεριφορά του και καλύτερη αίσθηση στο τιμόνι.\nΗ McLaren 650S κατασκευάστηκε για να προσφέρει ανόθευτη σπορ αίσθηση, ωστόσο δεν είναι ένα ακόμα σκληροπυρηνικό αυτοκίνητο πίστας, αλλά ένα γρήγορο πολυτελές μοντέλο που θα ικανοποιήσει και με την άνεσή του. Η πολύ καλή ποιότητα κατασκευής στο εσωτερικό του και το πλούσιο επίπεδο εξοπλισμού το οποίο περιλαμβάνει μεταξύ άλλων εξελιγμένο σύστημα πολυμέσων με φωνητικές εντολές, δορυφορικό ραδιόφωνο, Bluetooth, audio streaming, αλλά και πολλά επιπλέον έξτρα που το καθιστούν μοναδικό.


1ος Αγώνας Πρ. Ταχύτητας 2019, Αυτοκινητοδρόμιο Μεγάρων - 2 & 3 Μαρτίου: Με 67 συμμετοχές | 4ΤΡΟΧΟΙ\nΗ Ομάδα Ε συγκεντρώνει 10 συμμετοχές. Ο νικητής του τελευταίου περσινού αγώνα N. Πλέσσας με Ford Sierra RS Cosworth, θα έχει να αντιμετωπίσει μεταξύ άλλων τον Κ. Καρμανιόλα με ίδιο αυτοκίνητο. Η πιο πολυπληθής κατηγορία του αγώνα πάντως θα είναι τα Ιστορικά, με 11 συμμετοχές. Οι πρωταγωνιστές των προηγούμενων αγώνων Γ. Γαβριηλίδης και Β. Παπαφιλίππου, με Ford Escort RS 1600 και Opel Kadett C 1.9 GTE αντίστοιχα, θα είναι εκεί. Παράλληλα, θα δούμε την επανεμφάνιση των αδελφών Σταφυλοπάτη στις πίστες, με ένα Ford Sierra RS Cosworth και ένα σπάνιο Nissan 260Z.\nΣτην κατηγορία Extreme του αγώνα Ατομικής Χρονομέτρησης HTTC, ο Δ. Γαζέτας με Subaru Impreza WRX STi θα επιχειρήσει να πάρει τη ρεβάνς από το Μ. Γεωργιάδη με Toyota MR2, ο οποίος είχε επικρατήσει στην τελευταία αγωνιστική τους συνάντηση με διαφορά 1 δεκάτου! Στην ίδια κατηγορία όμως θα τρέξει και ο«Korny», με την Porsche 911 GT3 Cupτης Formula Saloon, κι άλλοι 8 οδηγοί που μπορούν να αποδειχθούν ανταγωνιστικοί.\nΤα ζευγάρια που πρωταγωνίστησαν στον προηγούμενο αγώνα θα βρεθούν και πάλι αντιμέτωπα και στις κατηγορίες Stock και Sport. Πρόκειται αντίστοιχα για τους «Ο+» με Lotus Elise 111S και Δ. Δημολά με Audi TTS, και Μ. Μηλιαράκη με Lotus Elise 111R και Π. Παρθένη με Mitubishi Lancer Evo 8.Οι παραπάνω θα πλαισιωθούν από παλιούς και νέους συμμετέχοντες και στις δύο κατηγορίες.\nΔείτε την πλήρη λίστα συμμετεχόντων στα αρχεία pdf που επισυνάπτονται, μαζί με το αναλυτικό πρόγραμμα του αγώνα.\nΚαι για αυτό τον αγώνα, το ξενοδοχείο IL DESTO STUDIOS – Ευθυμίου στο Αλεποχώρι προσφέρει τα δωμάτιά του στους συμμετέχοντες στην προνομιακή τιμή των €30/δωμάτιο για το Σάββατο 2 Μαρτίου, και για κάθε κράτηση προσφέρει μία ΔΩΡΕΑΝ διανυκτέρευση για την Παρασκευή 1 Μαρτίου. Έτσι μπορεί κάποιος να μείνει σε απόσταση 20 km από την πίστα, με πολύ χαμηλό κόστος. Για κρατήσεις, οι ενδιαφερόμενοι μπορούν να επικοινωνούν με το IL DESTO STUDIOS – Ευθυμίου στα τηλέφωνα 6932428989και 2105770879.\nΟ αγώνας διοργανώνεται από την Ελληνική Λέσχη Αυτοκινήτου Δυτικής Αττικής, με την έγκριση της Επιτροπής Αγώνων της ΟΜΑΕ και την υποστήριξη των εταιρειών: Λουξ, Linea Sport, SKAG, Puma, Αγγλόπουλος Racing, Μ.Φ.Η. ΑΤΤΙΚH\n#1ος αγώνας Πανελλήνιου Πρωταθλήματος Ταχύτητας 2019